"Тиббий статистика ва замонавий компьютер технологиялари" дастури\nТИББИЙ СТАТИСТИКА ВА ЗАМОНАВИЙ КОМПЬЮТЕР ТЕХНОЛОГИЯЛАРИ\nМазкур Намунавий ўқув дастури Ўзбекистон Республикаси “Таълим тўғрисида”ги Қонуни, Ўзбекистон Республикаси Вазирлар Маҳкамасининг 2009 йил 18 декабр 319- сонли “Тиббиёт ходимлари малакасини ошириш ва қайта тайёрлаш тизимини такомиллаштириш тўғрисидаги” қарори, ССВнинг 2012 йил 12 июлдаги “О требованиях к содержанию учебных программ в системе повышения квалификации и переподготовки медицинских работников и порядке их утверждения” номли 204-сон буйруғига асосан яратилди ва ушбу намунавий дастур бўйича - “Тиббий статистика ва замонавий компьютер технологиялари” тиббий статистларни малака ошириш гуруҳларида Республика даволаш профилактика муассасалари ўрта маълумотли тиббий статист лавозимида фаолият олиб бораётган 3 йилдан кам бўлмаган мехнат стажига эга бўлган ўрта тиббиёт ходимлари ўқитилади.\nНамунавий ўқув дастури “Тиббий статистика ва замонавий компьютер технологиялари” наъмунавий ўқув режа асосида тайёрланган бўлиб, ҳамшираларни 144 соат малака оширишлари учун мўлжалланган. Дастур фанлар блоклари бўйича: гуманитар ва ижтимоий иқтисодий фанлар, умумкасбий фанлар ҳамда ихтисослик фанлар бўйича таьлим олаётганларнинг хар томонлама касбий, дунёвий ва сиёсий қарашларини кенгайтиришга қаратилган янгиликлар, шунингдек, соғлиқни сақлаш тизимидаги янгиликлар, тиббиёт сохасининг илм – фани ва амалиётининг ривожланиши тенденциялари ва ютуқлари, янги техника ва технологиялари тўғрисида маьлумотлар киритилиб, тиббий таьлимда узлуксизлиги ва узвийлигини, фанлар ва бўлимларни кетма-кетлигини таьминланган ҳолда таьлим олаётганларни мустақил ишлашга йўналтиришга қаратилган ўқув материалларини қамраб олган.\n“Тиббий статистика ва замонавий компьютер технологиялари” номли Намунавий ўқув дастурининг мақсади: терапевтик йўналишда фаолият олиб бораётган ҳамшираларни ҳар томонлама етук, гуманитар- ижтимоий, умумкасбий ва ихтисослик фанлари бўйича етарли билим ва кўникмаларга эга бўлишларига эришиш, улар фаолиятини янада такомиллаштириш, терапия фанидан янги назарий билимларни амалий куникмалар орқали мустахкамлаш ва чуқур билимларни эгаллашга қаратилган.\nИхтисослик фанлари блокида “Тиббий статистика ва замонавий компьютер технологиялари” бўйича тегишли мавзулар кичик модул шаклида қамраб олинган. Хар бир мавзу бўйича ўқув материаллари таьрифлаб берилган ва ушбу мавзуни тўлиқ ўзлаштириш ҳамда талабга мувофиқ етарли назарий ва амалий билимларни эгаллаш учун зарур бўлган хажмда тақдим этилган. Дастурда даволаш профилактика муассасалари статистларини малакавий тавсифномаси ва лавозим йўриқномаларига мувофиқ, лозим бўлган янги билимлар ва кўникмаларни (билиши мумкин, билиши лозим, бажара олиши керак ва қайси амалий кўникмаларни ўзлаштириш лозим) етарли даражада ўзлаштиришга қаратилган материаллар тақдим этилган.\n“Тиббий статистика ва замонавий компьютер технологиялари” Намунавий ўқув дастури 2009 йил 18 декабрь 319- сонли “Тиббиёт ходимлари малакасини ошириш ва қайта тайёрлаш тизимини такомиллаштириш тўғрисидаги” қарорига мувофиқ, ўрта тиббиёт ходимлари ўз хоҳиши билан билимини кенгайтириш мақсадида мустақил ўзлаштирилиши (ёки мустақил курс сифатида) учун қўлланиши мумкин.\nЦикл/курснинг номи: “Тиббий статистика ва замонавий компьютер технологиялари”\nСоғлиқни сақлаш тизимида бошқарув ишини ташкил етиш. Ҳамширалик ишида маркетинг.\nАҳоли саломатлигини ўрганиш ва баҳолаш усуллари. Тиббиёт статистикаси (биостатистика) асослари.\nТиббиётда статистик тадқиқотларини олиб бориш.\nДПМларининг умумий тавсифномаси ва фаолиятлари тўғрисида конъюнктур хисобот тузиш.\nАмбулатор поликника хизмати ва муассасаларининг асосий кўрсаткичлари.\nДаволаш профилактика муассасалари фаолиятининг кўрсаткичлари.\nБолалар ва аёллар саломатлиги кўрсаткичлари, ҳамда уларга ёрдам кўрсатиш муассасалари кўрсаткичлари.\nТиббий статистикада замонавий компьтер технологияларини қўллаш. Дастурлар, ҳисоботлар ва жадваллар ташкил этилганлигининг параметрик усуллари. Стандартлаш усули.\nССВ тизимидаги Даволаш профилактика муассаларида қўлланилаётган тиббий ҳисоб китоб ҳужжатлари ва хисоботлари. Компьтер дастурлари.\n“Тиббий статистика ва замонавий компьютер технологиялари” ихтисослик фани мавзуларини ўзлаштиришга тавсия этилган соатлар ҳажми:\n- Ўқув дастурни тадбиқ этиш учун муассасанинг моддий техник таъминотига қўйиладиган талаб:\nТиббиёт статистикасини келиб чиқиши ва соғлиқни сақлашдаги аҳамияти.\nАҳоли демографик кўрсаткичларини ўрганишнинг соғлиқни сақлаш тизимидаги аҳамияти.\nМиграция демография ва саломатлик\nДаволаш профилактика муассасаларидаги сатистик кўрсаткичлар ва уларни тайёрлаш.\nСтатистик кўрсаткичларни тайёрлашда ахборот технологияларининг ўрни.\nСтатистик кўрсаткичларни тайёрлаш учун янги дастурлардан фойдаланиш.\nСоғлиқни сақлаш тизими ресурслари. Согликни саклаш тизимида бошқарув ишини ташкил этиш.\n3.1 Соғлиқни сақлаш тизимида бошқарув ишини ташкил этиш. Хамширалик ишида маркетинг.\nМавзунинг мақсад ва вазифалари: Соғликни саклаш сохасида бошкарув тизими хакида тушунчага эга бўлиш, маркетинг ғоясини ривожлантириш, ахборот йиғишнинг самарадор усулларини ўрганиш. Ахолига бирламчи тиббий санитария ёрдамини ташкил этишдаги директив хужжатларни ўрганиш. Аҳолининг ҳар хил гуруҳлари орасида касалланиш, ўлим ва аҳоли саломатлигининг бошқа кўрсаткичлари, ҳамда аҳоли турмуш тарзи ҳақида тўғри маълумот йиғиш. Олинган натижаларнинг ишончлилигини аниқлаш.\nСогликни саклаш Вазирлигига карашли ташкилотларнинг статистик хисобот табели (руйхати) шаклини харакатга киритиш хакидаги буйрукларини. ДПМ ва оилавий поликлиникаларга тегишли директив ва меъёрий хужжатларни. Соғлиқни сақлаш тизимидаги бошқарув тамойилларини. Тиббиётда маркетинг тушунчасини\nСоғликни сақлаш муассасаларининг бирламчи тиббий хужжатлари билан ишлашни, ДПМ ва оилавий поликлиникаларга тегишли директив ва меъёрий хужжатларни юритишни, ҳисобот табели билан танишишни\nСоғлиқни сақлаш тизими ресурслари. Соғлиқни сақлаш сохасида бошқарув тизими хақида тушунча.Согликни саклаш тизимида бошқарув ишини ташкил этиш.\nСоғлиқни сақлаш тизими ресурслари. Соғлиқни сақлаш сохасида бошқарув тизими хақида тушунча. Согликни саклаш тизимида бошқарув ишини ташкил этиш. Соғлиқни сақлаш бошқармаси. Жойлардаги соғлиқни сақлаш бўлимлари Ижтимоий тиббиёт - тиббиётни ижтимоий фаолиятини аниқлаш, уни жамиятдаги ўрнини ўрганиш, фаолияти ва ички дифференциясини ривожлантириш.\nСоғлиқни сақлаш тизими субъектлари\nДПМ ва оилавий поликлиникаларга тегишли директив ва меъёрий хужжатлар\nТиббиёт сохасига оид Призедент Фармонлари, Вазирлар Маҳкамасининг Қарорлари, соғлиқни сақлаш Вазирлигининг буйруқлари. Оила ва ҳудуд паспорти, врачнинг кундалик қабул журнали, оила ҳамширасининг кундалик журнали, муолажа хонасида қон намуналарини олиш ва натижаларни қайд қилиш журнали, муолажаларни қайд қилиш журнали, лабораторияда қон, пешоб, нажас ва суртма таҳлили журналлари, эмлаш хонаси журнали, доянинг қабул журнали, физиотерапия хамширасининг қабул журнали.\nТиббиётда маркетинг тушунчаси. Ҳамширалик ишида маркетинг. Соғлиқни сақлаш тизимида пулли тиббий хизмат кўрсатишнинг сони йилдан-йилга ортиб бормоқда. Ўзбекистон Республикаси Президентининг 1997-йил 10-октабрдаги «Республикада соғлиқни сақлаш тизимини ислоҳ қилиш Давлат дастури» бўйича соғлиқни сақлаш даволаш-профилактика муассасаларининг ўз-ўзини босқичма-босқич молиялаштиришга ўтиш.\nсоғлиқни сақлашни ислоҳ қилиш шароитида мулкчилик шаклидан қатий назар, даволаш-профилактика муассасаларида ишловчи тиббиёт ходимлари бозор муносабатларининг тамойилларига итоат қилган ҳолда иш юргазишни ўрган\n- Соғлиқни саклаш муассасаларининг бирламчи тиббий хужжатлари руйхати билан танишиш.\n- ДПМ ва оилавий поликлиникаларга тегишли директив ва меъёрий хужжатлар билан танишиш.\n- Хисобот табели билан танишиш\n3.2. Ахоли саломатлигини ўрганиш ва бахолаш усуллари. Тиббиёт статистикаси (биостатистика)асослари. Санитария тиббиёт статистик тадқиқотларини ташкил этиш.\nМавзунинг мақсад ва вазифалари: ДПМ ва поликлиника шароитида илмий-тадқиқот ишларини режалаштириш, уларни ташкил этиш ва ўтказиш, олинган натижалар аниқлигини баҳолаш, соғлом ва касал одам организмидаги ҳар хил ҳодиса ва жараёнларнинг қонуниятларини аниқлаш, янги даволаш ва профилактика усулларининг самарадорлигига баҳо бериш. Аҳоли саломатлигини ўрганиш. Умумий касалланиш ва ўлим кўрсаткичларини ёки айрим касалликлар ва ўлим сабабларини аҳолининг айрим гуруҳлари орасида уларнинг турмуш тарзи, ташқи муҳит, ижтимоий-иқтисодий, тарихий шарт-шароитлар билан боғлаб ўрганиш. Соғлиқни сақлашни тўғри режалаштириш, санитария-эпидемиология ва даволаш-профилактика муассасаларининг ишини тўғри ташкил этиш учун уларнинг фаолиятини, аҳолига кўрсатилаётган тиббий хизматнинг сифати ва самарасини ўрганиш, тажрибада қўлланилаётган даволаш ва профилактика ишларига баҳо бериш, уларни самарасини ўрганиш. Клиника ва лаборатория шароитида илмий-тадқиқот ишларини режалаштириш, уларни ташкил этиш ва ўтказиш, олинган натижалар аниқлигини баҳолаш.\nАҳоли саломатлигини, уни ташкил этувчи ва унга таъсир этувчи ташқи муҳитни ижтимоий-гигиеник омиллар билан боғлаб ўрганиш. Аҳолининг ҳар хил гуруҳлари орасида касалланиш, ўлим ва аҳоли саломатлигининг бошқа кўрсаткичлари, ҳамда аҳоли турмуш тарзи ҳақида тўғри маълумот йиға билиш. Экспериментал лаборатория шароитида эса статистик тадқиқотларни ташкил этиб, олинган натижаларни тўғри таҳлил қила билиш.\nАҳоли саломатлигининг кўрсаткичлари бўлган -касалланиш, ўлим ва ўртача умр орқали ўлчашни. Олинган статистик маълумотларни гуруҳлаш, жамлаш ва ҳисоблашни. Ўтказилган тадқиқот якунига асосан амалиётга керакли таклиф ва тавсиялар беришни.\nКАСБИЙ МОДУЛНИНГ МАЗМУНИ\nКасбий модулнинг бўлимлари ва дарс турлари\nАҳоли саломатлигини ўрганиш; аҳолининг сони, таркиби, табиий ҳаракати (туғилиш, ўлим, табиий кўпайиш), жисмоний ривожланиши ва аҳоли орасида ҳар хил касалликларни тарқаганлиги ва уларнинг кечиши, ўртача умр ва ҳоказолар.\nСоғлиқни сақлаш муассасаларининг ва тиббиёт ходимларининг асосий вазифаларидан бири аҳоли саломатлигини, унга таъсир этувчи ташқи муҳит, ижтимоий-иқтисодий, меҳнат, турмуш шароитлари билан боғлаб ўрганган ҳолда аҳоли саломатлигини янада яхшилаш, меҳнат қобилиятини, ҳамда уларнинг ўртача умрини узайтиришдан иборат.Ҳамшира аҳолининг ҳар хил гуруҳлари орасида касалланиш, ўлим ва аҳоли саломатлигининг бошқа кўрсаткичлари, ҳамда аҳоли турмуш тарзи ҳақида тўғри маълумот йиға билиши ва олинган натижаларнинг ишончлилигига баҳо бериб, уларнинг қонуниятларини очиб бера олиши керак.\nУмумий касалланиш ва ўлим кўрсаткичларини ўрганиш\nДаволаш ва профилактика услубларининг самарасини нафақат биологик организмга балки, ижтимоий жамоага таъсирини назарда тутган ҳолда ўрганиш керак, тиббиётда қўлланиладиган ҳар қандай янгиликларнинг самараси аҳоли саломатлигининг энг ёрқин кўрсаткичлари бўлган касалланиш, ўлим ва ўртача умр орқали ўлчанади.\nСифат кўрсатгичларини ўрганиш,\n(Нисбий катталик, абсолют катталик ўртача катталик)\nСтатитикада сонга қараб сифат кўрсатгичлари ўрганилади, бунда 3 хил катталик фарқланади:нисбий катталик, абсолют катталик, ўртача катталик.\nКасалланишларни таркибига кўра, туғилишнинг ёшига қараб, ўртача катталик кўрсатгичи, даволаш профилактика муассасаларининг кўрсатгичларини шаҳар, вилоят ўртача катталик кўрсатгичига таққосланади.\nАхолининг жисмоний ривожланиш кўрсаткичларини таққослаш(интенсив\nэкстенсив, алоқадорлик,яққоллик кўрсаткичи)\nИнтенсив, Экстенсив кўрсатгич, Алоқадорлик ваЯққоллик кўрсаткичлари. Уларни ҳисоблаш усуллари ва аҳамияти.\n- Аҳоли саломатлигининг кўрсаткичларини аниқлаш.\n- Олинган статистик маълумотларни гуруҳлаш, жамлаш ва ҳисоблаш.\n- Нисбий катталик, абсолют катталик, ўртача катталикларни кўрсаткичларга асосланиб, таққослаш.\nЎқув аудитория, тегишли муляжлар, компъютер, мультимедиа, кадоскоп, экран, мавзуга оид электрон дисклар ва видеоматериаллар, доска, флипчарт, мавзуга оид, стендлар ва кўргазмали қуроллар\n3.3.ДПМларининг умумий тавсифномаси ва фаолиятлари тўғрисида конъюнктур хисобот тузиш.\nМавзунинг мақсад ва вазифалари: Даволаш профилактикмуассасанинг умумий тавсифномасини Ф-3 шаклига асосан - муассасанинг тури, қуввати, таркибий бўлинмалари, жихозланганлиги кўрсаткичларига асосанконъюнктур хисобот тузиш. Худуднинг номи ва хизмат кўрсатиш доираси, аҳоли сони, ёши, жинси бўйича ва халк хўжалиги тармоқларига бўлинган холда кўрсатиш; Хизмат кўрсатиладиган ахолининг саломатлигини тахлил қилишда,қанча врач, хамшира, бошқа тиббий ходимлар хизмат кўрсатиш, улар билан хар 10000 ахолига таъминланганлик, малака ошириши, тоифалилар салмоғини кўрсатиш. Демографик кўрсатгичлар асосида жадвал тузиш.\nМазкур мавзуни ўзлаштириш натижасида тингловчи билиши керак: - Ахолининг сони ва таркиби тўғрисидаги маълумотларни, ахолини рўйхатга олишни билиш. Кўрсатгичларни хисоблаб чиқаришда статистика бошқармасининг расмий маълумотларидан фойдаланиш.\nМазкур мавзуни ўзлаштириш натижасида тингловчи бажара олиши керак:-Ахолининг касалланиш кўрсатгичларини аниқлашни, демографик кўрсаткичларга асосланиб, жадвал тузишни, жисмоний ривожланиш кўрсатгичларини арифметик амаллар ва қонунларга асосланиб, пропорция ва фоизларни ҳисоблашни;\nДемографик маълумотларни тўплаш, кўрсатгичларни ҳисоблаш.\nДемографик кўрсатгичлар; ахоли сони, ёши, таркиби, туғилиш, умумий ўлим, болалар ўлими, оналар ўлими, табиий ўсиш кўрсаткичларининг тиббиётдаги аҳамияти ва уларни ўрганиш усуллари.\nАхолининг касалланиш кўрсатгичларини аниқлаш.\nУмумий касалланиш. Касалланганлик. Бирламчи касалланиш. Касалликларни таркиби бўйича касалланиш кўрсатгичларини маълумотларга асосланиб аниқлаш ва ҳисоблаш.\nНогиронлик кўрсатгичларини аниқлаш.\nБирламчи ва иккиламчи ногиронлик. Умумий ногиронлик. 4.Болаликдан ногиронлик, 5 ёшдан 16 ёшгача бўлган болалар ўртасида ногиронлик кўрсаткичларини ҳисоблаш.\nГурухларнинг жисмонийривожланиши кўрсатгичларини аниқлаш.\nАнтропометрик кўрсаткичлар; бўй, оғирлик, кўкрак қафаси айланаси кўрсаткичларга асосланиб жисмоний ривожланишни аниқлаш.\n- ахоли сони,\n- ахолини туғилиш,\n- ахоли умумий ўлими,\n- болалар ўлими,\n- оналар ўлими,\n- табиий ўсиш\n- Умумий касалланиш.\n- Бирламчи касалланиш кўрсаткичларини ҳисоблаш\n- Антропометрик кўрсаткичлар асосида жисмоний ривожланишни аниқлаш.\n3.4.Амбулатор поликлиника хизмати ва муассасаларнинг асосий кўрсаткичлари ва уларни ҳисоблаш усуллари.\nМавзунинг мақсад ва вазифалари: Амбулатор поликлиника хизматини ташкил этишда соғлом аҳоли ва беморларни профилактик ва мақсадли тиббий кўрикдан ўтказиш, диспансер назорати бўйича ишлар хажмини кўрсаткичлар орқали ўрганиш. Поликлиника хизматининг асосий кўрсаткичларини ўрганиш. Амбулатор поликлиника хизматининг асосий кўрсаткичларини формулалар асосида ҳисоблашни ўзлаштириш. Профилактик ишларнинг кўрсаткичларини ҳисоблаш. Поликлиникада барча врачлар ва ўрта тиббиёт ходимларини қатновлар ва мустақил қабул кўрсаткичини ўрганиш.\nМазкур мавзуни ўзлаштириш натижасида тингловчи билиши керак: - Амбулатор поликлиника хизматига қарашли Соғлиқни сақлаш муассасаларини номенклатурасини; Тиббий ёрдам ва тиббий кадрларнинг меъёрини ва меъёрий кўрсаткичларини ва уларни ҳисоблаш усулларини.\nМазкур мавзуни ўзлаштириш натижасида тингловчи бажара олиши керак: - Арифметик амаллар ва қонунларни билиб, қовусларни қўллашни, пропорция ва фоизларни ҳисоблашни; Туман марказидаги контенгентларни, ажратилган участкаларни, туманнинг бошқа аҳолисини, алоҳида ҳисобга олишни; Аҳолини табиий ўсишида туғилиш суръати, ўлим ҳолатлари, аҳоли сонини ўсишини ҳисоблашни. Соғликни сақлаш тизимининг умумий бюджетини, махаллий бюджетини пул харакатларини режалаштириш ва сметаларни тузишни; Маълумотларни статистик усулларда ишлаб чиқишни.\nАмбулатор поликлиника хизмати соғлом ахоли ва беморларни профилактик ва мақсадли тиббий кўрикдан ўтказиш, диспансер назорати бўйича ишлар хажмини кўрсаткичлар орқали ўрганиш.\nПоликлиника ва ҚВРларида аҳоли қатновининг салмоғини аниқлаш.\nАҳоли томонидан қилинган қатновларнинг сонини мутахассислар бўйича кўриб чиқиш ва тахлил қилиш,\nАмбулатор поликлиника хизматининг асосий кўрсаткичлари:\nБитта яшовчига йилда врачларга ўртача қатновлар сони, поликлиникадаги қабулда участкага тегишлилик тамойили, поликлиникадаги қабулда ўртача кунлик иш хажми, уйга чақирувда участкага тегишлик кўрсаткичи, катта ёшдаги ахолига, уйга хизмат кўрсатиш кўрсаткичи, поликлиникага қишлоқ ахолисининг қатновларини хисобга олиш кўрсаткичи, ўрта тиббиёт ходими томонидан мустақил равишда қабул кўрсаткичи, умумий ўлим кўрсаткичи, ёшига кўра ўлим кўрсаткичи, профилактик ишларнинг кўрсаткичларини ўрганиш.\nАмбулатор поликлиника хизматининг тиббий ҳужжатлари ва уларнинг юритилишини ўзига хос хусусиятлари\nПоликлиникалардаги тиббий хужжатлар. Асосий ҳисобга олиш шакллари: хулосавий ташхисларни қайд қилувчи статистик талон, амбулатория патциенти талони, амбулатория патциенти талони – қисқартирилган шакли, амбулатория беморининг тиббий картаси, диспансер кузатувининг назорат картаси, стационар беморининг картасидан кўчирма, врачни беморнинг уйига чақирув ёзуви учун тутилган дафтар, поликлиникага (диспансерга, касалхонага) ва беморнинг уйига қатнаганлигини ҳисобга олувчи варақа (ведомость) ва уни олиб бориш тартиби, қўшимча хоналар ишини ҳисобга олиш: рентгенологик текширувларни қайд қилиш учун журнал, физиотерапия бўлимида даволанаётган бемор картаси, анализларни ва уларнинг натижаларини қайд қилиш журнали, лаборатория текшируви учун иш журнали. Тиббий санитария қисмларида ҳисобга олиш ишларининг ўзига хос хусусиятлари.\n- Амбулатор поликлиника хизматида тиббий статистик кўрсаткичларни ҳисоблаш;\n- Амбулатор поликлиника хизматида статистик талонларни ҳисоблаш, ҳисоботлар тайёрлаш.\nМавзуга мос муляжлар, компъютер, электрон дисклар, мультимедиа, флипчарт, ҳамширалик жараёни стенди, тарқатма материаллар.\n3.5.Даволаш профилактика муассасалар фаолиятининг кўрсаткичлари.\nМавзунинг мақсад ва вазифалари: Даволаш профилактика муассасалари фаолиятини асосий кўрсаткич орқали ўрганиш. Даволаш профилактика муассасалар статистик маълумотларни тўплаш учун хужжатлари билан танишиш. Ҳисоботнинг асосий бўлимларини тузиш, кўрсаткичларни ҳисоблашни ўзлаштириш.\nМавзуни ўзлаштириш натижасида тингловчи билиши керак: - Даволаш профилактика муассасаларига тегишли меъёрий хужжатларни; у ерда юритиладиган тиббий хужжатларни, (Тиббий варақа, журналлар ва.х.к), соғлиқни сақлаш муассасаларини номенклатурасини;\nМавзуни ўзлаштириш натижасида тингловчи бажара олиши керак: - Даволаш профилактика муассасалар ҳисоботини тузишни; қишлоқ аҳолисига хизмат кўрсатишда туман марказий касалхонасида ҳисобга олиш ва ҳисобот олиб боришни;статисик карталарни шифрлашни, ҳисобот табелларини олиб боришни;ттуғрукхоналарда ҳисоботни асосий бўлимларини тузишни, улар фаолиятини асосий кўрсаткичларини ҳисоблашни; арифметик амаллар ва қонунларни билиб, қовусларни қўллашни, пропорция ва фоизларни ҳисоблашни; туман марказидаги контенгентларни, ажратилган участкаларни, туманнинг бошқа ахолисини, алоҳида ҳисобга олишни; ахолини табиий ўсишида туғилиш суръати, ўлим холатлари, ахоли сонини ўсишини хисоблашни. Маълумотларни статистик усулларда ишлаб чиқишни.\nДаволаш профилактика муассасалар фаолиятининг кўрсаткичлари.\nСтационар фаолиятининг кўрсаткичлари, ўринларнинг ўтказиш қобилиятидан фойдаланиш % хисобида, 10000 ахолига нисбатан ўринлар билан таъминланганлик кўрсаткичи, Фойдаланган беморлар сони, Шифохонага аҳолини ётқизиш кўрсаткичи фоиз ҳисобида, Даволаш муассасаларининг ўртача ўрин қуввати.\nДаволаш профилактика муассасаларининг тиббий ҳужжатлари ва уларнинг юритилиши.\nСтационарлардаги юритиладиган тиббий ҳужжатлар. Стационарлар ишини ҳисобга олувчи асосий ҳужжат шакллари: стационар беморининг тиббий картаси, беморларни қабул қилишни ва касалхонага ётишдан бош тортганликни қайд қилиш журнали, стационарда жаррохлик амалиёти ўтказилганлигини ёзиб бориш учун тутилган журнал, трансфузия воситаларини куйишни қайд этиш журнали, касалхонадан соғайиб чиқувчиларнинг статистик картаси, беморларни келиб – кетишини ҳисобга олиш ва стационарнинг ўрин фонди варақаси, стационар бўйича, бўлим бўйича, ихтисосолашган бўйича беморларни ва ўрин фондини ҳисобга олиш умумий варақаси (ведомость).\n- Шифохоналарда хужжат шаклларини юритишни ўзлаштириш;\n- Ҳисобга олиш, хужжат шаклини тўлдириш бўйича инструкция – услубий кўрсатмани тахлил қилиш.\n- Кундалик ҳисобга олиш варақасини ва беморларни умумий ҳисобга олиш варақасини тузиш.\n- Ҳисобга олиш хужжатлари асосида (ўқув) ҳисобот тузиш, ҳисоботнинг айрим кўрсаткичларини ҳисоблаб чиқиш;\n3.6. Болалар ва аёллар саломатлиги кўрсаткичлари, ҳамда уларга тиббий ёрдам кўрсатиш муассасалари кўрсаткичлари.\nМавзунинг мақсад ва вазифалари: Болалар ва аёллар саломатлигини статистик кўрсаткичлари орқали ўрганиш. Болалар ва оналар муассасалари статистик кўрсаткичларини билиш. Болалар ва оналар муассасалари статистик кўрсаткичларини формулалар асосида ҳисоблаш.\nМавзуни ўзлаштириш натижасида тингловчи билиши керак: - Болалар ва оналарга тиббий ёрдам кўсатувчи муассасаларини ҳисобга олиш хужжатларини, болалар ва оналарга тиббий ёрдам кўрсатиш статистик кўрсаткичларини; саломатлик кўрсаткич индексини, Болаларга уйда хизмат кўрсатиш кўрсаткичларини ҳисоблашни.\nМавзуни ўзлаштириш натижасида тингловчи бажара олиши керак: -Болалар ва оналарга тиббий ёрдам кўрсатиш муассасаларини ҳисобга олиш хужжатларини юритишини;сстатистик карталарни шифрлашни, ҳисобот табелларини олиб боришни; болалар ва оналар муассасаларида тиббий ёрдам кўрсатиш кўрсаткичларини ҳисоблашни, ҳисоботлар тайёрлашда арифметик амаллар ва қонунларни билиб, қовусларни қўллашни, пропорция ва фоизларни ҳисоблашни;\nМодулнинг бўлимлари ва дарс турлари.\nБолалар саломатлиги кўрсаткичлари\nБолалар касалхоналари ва оилавий поликлиникаларда болаларни ҳисобга олиш хужжатлари. Асосий хужжат шакллари. Қишлоқ жойлардаги туғруқхоналарда соғломлаштириш пунктларида, оилавий поликлиникаларда ишловчи ўрта тиббий ходимга қатнаганликни ҳисобга олиш варақаси, участка тиббий (потранаж) ҳамшираси (акушеркаси) ни беморларни уйларига қатнаб ишлаганлигини ҳисобга олиш дафтари. Болалар касалхонасини ҳисботини тузиш. Асосий кўрсаткичларни тахлил қилиш.\nБолалар яслиси, ясли боғчалари, боғчалари, болалар уйларининг ҳисобга олиш ва ҳисобот хужжаталари. Боланинг тиббий картаси, болалар яслисида болаларнинг кундалик қатнашини ҳисобга олиш жадвали.\nАёллар саломатлиги кўрсаткичлари\nТуғуруқхона ва аёлларга тиббий ёрдам кўрсатувчи тиббий муассасаларнинг барча ҳисобга олиш ва ҳисобот хужжатлари билан яқиндан танишиш. Ўқув хужжатлари бўйича ҳисоботнинг асосий бўлимларини тузиш фаолиятининг асосий кўрсаткичлари. Болалар уйларининг ҳисоботи.\nБолалар касалхоналари ва поликлиникалари, яслилари ва болалар уйларининг барча ҳисобга олиш хужжатлари билан атрофлича танишиш. Болалар касалхонаси, яслиси, боғчаси. Болалар уйлари ҳисоботини тузилишининг асосий бўлимларини тузиш. Улар фаолиятининг асосий кўрсаткичларини ҳисоблаш.\nБолаларга ва аёлларга ёрдам кўрсатиш муассасалар кўрсаткичлари\nОналарни туғруқгача патронаж билан қамров кўрсаткичи. Янги туғилган чақалоқларни кузатувга эрта қамров кўрсаткичи.\nТуғруқхонадан уйга жавоб берилгандан сўнг, биринчи 3 кунда чақалоқни врач кузатуви билан қамров. 1 ёшга кирган болалар ичида фаол рахит ёки овқатланишнинг бузилиши кузатилган болалар сони кўрсаткичи. 14 ёшгача болалар ичида касалланиш кўрсаткичи, 1000 болага нисбатан.\n- Болалар саломатлиги кўрсаткичларини ҳисоблаш;\n- Аёллар саломатлиги кўрсаткичлари ҳисоблаш;\n- Болаларга ва аёлларга ёрдам кўрсатиш муассасалар кўрсаткичларини ҳисоблаш;\n3.7. Тиббий статистикада замонавий комьютер технологияларни қўллаш. Дастурлар, ҳисоботлар ва жадваллар ташкил этилганлигининг параметрик усуллари. Стандартлаш усули.\nМавзунинг мақсад ва вазифалари: Тиббий статистикада ҳисоботлар тайёрлаш, жадваллар тузишда замонавий компьютер технологияларини қўллашни ўрганиш. Статистик тадқиқотлар натижаларининг чинлигини баҳолашнинг параметрик усулларини ўрганиш ва шу тарзда замонавий компьютер технологияларини қўллаш.(EXEL, WORLD). Стандртлаш усулларини ўрганиш. Ҳодисалар ва белгилар орасидаги боғланишларни баҳолаш-корреляция.\nМавзуни ўзлаштириш натижасида тингловчи билиши керак: - Стандартлашнинг қуйидаги усулларини; тўғри, билвосита, тескари, кўп омилли. Шу стандартлаш усуллари бўйича ҳисоблаш. Алоқадорлик – корелляциянинг функционал ва корелляцион усулларини ва улар бўйича корелляция даражасини аниқлашни.\nМавзуни ўзлаштириш натижасида тингловчи бажара олиши керак: - Стандарт кўрсаткичларни (EXEL, WORLD дастурдлари бўйича) тўғри, илвосита, тескари, кўп омилли усуллари бўйича ҳисоблаш. Корелляциядаги функционал ва корелляцион турларидан фойдаланиб, корелляция даражасини аниқлаш (кучли,ўртача,кучсиз) жадваллар тузишни. Пирсон(таққослаш) усули бўйича корелляцияни аниқлашни.\nТиббий статистикада замонавий компьютер технологияларни қўллаш. Стандартлаш усуллари\nҲисоботлар тайёрлашда (EXEL, WORLD дастурдларидан фойдаланиш. бўйича) Бир қисм танлаб олинган ҳодисаларни ўрганиш орқали, тадқиқот натижасида олинган кўрсаткичларни аниқлигига баҳо бериш. Статистик тадқиқот натижасида олинган нисбий ва ўртача қийматларни аниқлик даражасини белгилаш. Интесив кўрсаткичларни ҳисоблаш. Стандартлаш жадвалларини тузиш.\nАлоқадорлик –корреляция турлари,усуллари ва улар бўйича корреляция даражасини аниқлаш\nКорреляция – тушунчаси. Табиат ва жамият орасида учрайдиган барча ҳодисалар бир - бири билан ўзаро боғлиқлиги, алоқадорлиги. Алоқадорлик икки хил бўлади: функционал ва корреляцион. Функционал алоқадорлик воқеаларни бевосита бир - бири билан узвий боғлиқлигини кўрсатиш. Корреляция даражасини ўлчаш( кучли, ўртача, кучсиз )\nКорреляция коэффицентини баҳолаш схемаси. Пирсон усули\nКорелляциядаги функционал ва корелляцион турларидан фойдаланиб, корелляция даражасини аниқлаш (кучли,ўртача,кучсиз) жадваллар тузишни. Пирсон(таққослаш) усули бўйича корелляцияни аниқлашни ўрганиш.\n- Стандарт кўрсаткичларни ҳисоблаш (EXEL, WORLD программалар бўйича)тўғри,билвосита, тескари,кўп омилли усуллари бўйича ҳисоблашни.\n- Корелляциядаги функционал ва корелляцион турларидан фойдаланиб, корелляция даражасини аниқлаш (кучли,ўртача,кучсиз)жадваллар тузиш.\n- Пирсон(таққослаш) усули бўйича корелляцияни аниқлаш.\nМавзуга мос статистик хужжатлар, компъютер, электрон дисклар, мультимедиа, флипчарт, тарқатма материаллар.\n3.8. ССВ тизимидаги ДПМларда қўлланилаётган тиббий хисоб-китоб хужжатлари ва ҳисоботлари. Компьютер дастурлари.\nМавзунинг мақсад ва вазифалари:Соғлиқни сақлаш системасининг,тиббиёт муассасаларининг иш фаолиятини аҳолининг табий ҳаракатини,айрим ходисаларни вақт мобайнида ўзгаришини таҳлил қилиш учун динамик қаторлардан, диаграммалардан фойдаланишни,(EXCELL,WORLD)тингловчиларга ўргатиш. Ахолини табиий ҳаракатини, тиббиёт муассасаларини иш фаолиятини таҳлил қилиш. Динамик қаторларни тўғри тузиш( касалликларни,ўлим кўрсаткичи,ташхисларни тафовути ва ҳ.) График тасвирнинг қўлланилишини ўргатиш.\nМавзуни ўзлаштириш натижасида тингловчи билиши керак: - Динамик қаторларни ташкил қилишни, кўрсаткичлардан фойдаланишни. Диаграммаларни турларини ва уларни қўлланилишини.\nМавзуни ўзлаштириш натижасида тингловчи бажара олиши керак:-Динамик қаторларни тўғри тузишни, гуруҳлараро ўртача арифметик қийматларни аниқлашни(ташхислар тафовутини %), динамик қаторларни текислаш усулларини ва улардан фойдаланишни, график тасвирларни тайёрлашни: диаграмма, картограмма, картодиаграмма.\nДинамик қаторларни хисоблаш услублари.\nДинамик қаторлар, уларни тайёрлаш ва фойдаланиш\nГрафик тасвирларни қўлланилиши..\nОлинган натижаларни кўргазмали қилиш, яхшироқ ўзлаштириш ва илмий таҳлилни осонлаштириш учун турли диаграммалар кўринишидаги график тасвирларни қўллаш. График тасвирлар уч турли: диаграмма, картограмма, картодиаграмма шаклидаги тасвирларни тайёрлаш. ўз навбатида чизиқли, устунли, секторли, радиал ва фигурали диаграммалар\nКартограмма, картодиограмма тузишни.\nКартограммалар ва Картодиаграммалар тайёрлаш.\n- Динамик қаторларни тўғри тузиш, ҳисоблаш\n- Гуруҳлараро ўртача арифметик қийматларни аниқлашни(ташхислар тафовутини %).\n- Динамик қаторларни текислаш ва уларни қўллаш\n- диаграмма,картограмма,картодиаграмма тузиш.\nМавзуга мос муляжлар, компъютер, электрон дисклар, мультимедиа, флипчарт, тарқатма материаллар.


Яраланган қуш ҳамон учмоқда. «Тоттенҳэм» қандай қилиб топ-клубга айланди?\n18:50 / 25.04.2019\nЕвропанинг топ-клублари деганда «Барселона», «Реал», «МЮ», «Бавария», «Ювентус», «Ливерпуль» каби жамоаларни санашади. Бундай клублар сони ҳар куни ҳам кўпаявермайди. Масалан, барча мухлислар ҳам «ПСЖ» каби жамоаларни топ-даражада деб ҳисобламайди. Футболнинг инжиқ мухлислари бу даражани унча-мунча клублардан «қизғонади» ва топ-даражага кўтарилиш учун ҳар йили совринлар ютишнинг ўзини кам деб ҳисоблайди.\nМухлислар орасида ҳурмат қозониш ва топ-даражадаги клуб сифатида тан олиниши учун жамоаларда бир нарса бўлиши керак: АНЪАНА! Бугун Европада бир жамоа борки айнан мухлислар кўз ўнгида анъана яратаётгани сабаб топ-клуб сифатида қабул қилинмоқда.\nБу жамоа иккита трансфер ойнасида бирорта футболчи сотиб олмай ҳам Чемпионлар Лигаси ярим финалига чиқиши мумкин. Ҳа, «Тоттенҳэм»ни энди бемалол топ-клуб деб атай оламиз. Почеттинонинг йигитлари бирорта соврин ютмаган бўлишса-да, совринлар хонасида жой топилмай қолган кўчлаб бойвачча жамоалардан кўра кўпроқ мухлисга эга бўлиб бормоқда.\nМашҳур футболчиларнинг ҳаётига, уларнинг керак-кераксиз финтларига қизиқадиган мухлислар масалан «ПСЖ» либосини кийиб, Неймарнинг таттоларини санаб юришлари мумкин, лекин ҳақиқий футболни, курашлардан иборат футболни ёқтирадиганлар «Тоттенҳэм»га бефарқ бўла олишмайди. Бу жамоанинг ўйини одамга чинакамига адреналин беради. «Тоттенҳэм» қандай қилиб сиз-у бизнинг кўз ўнгимизда топ-клубга айланди?\n«Тоттенҳэм» охирги иккита трансфер ойнаси вақтида бирорта футболчи сотиб олмагани жамоанинг иқтисодий ҳолати яхши эмаслигини англатмайди. Биринчидан, клуб катта харажат қилиб (350-400 миллион фунт сарфлаб) стадион қурди. Иккинчидан, Почеттино футболчи сотиб оламан деб «ўлиб-тирилгани йўқ». Клуб хўжайини Дэниеэл Леви «Enic Group» инвестицион корхонаси акцияларининг катта қисмини назорат қилади ва у Британиянинг ўзига тинч бойларидан. Хуллас, «Тоттенҳэм» учун пул муаммо эмас. Шунчаки клуб сиёсатини катта трансферлар асосига қурмаяпти ва тўғри қиляпти. Леви 2001 йилдан буён «Тоттенҳэм»ни бошқариб келаётгани ҳам муҳим факт. Чунки клублар қўлдан-қўлга ўтиш натижасида парокандаликка учраши кўп кузатилган.\nВикипедиядан «Тоттенҳэм»нинг ўтмиши, машҳур футболчилари ва мураббийлари ҳақидаги маълумотларни кўчириб қўйишдан мантиқ йўқ, бизнингча. Келинг, яхшиси ўзимиз биладиган, ўзимиз гувоҳ бўлган даврлар ҳақида гаплашсак. «Тоттенҳэм»нинг бугунги даражага кўтарилишида машҳур англиялик мураббий Ҳарри Реднаппнинг ҳиссаси катта.\nАйнан Реднапп мураббийлигида «Тоттенҳэм» илк марта янги форматдаги Чемпионлар Лигасида қатнашиш ҳуқуқига эга бўлганди. 2009/10 йилги мавсумда жамоа АПЛда 4-ўринни қўлга киритиб, ЕЧЛ гуруҳ босқичига чиқиш учун саралашда қатнашганди. Саралашда «Янг Бойз»ни кўрдим демай мағлуб этган Гарет Бэйл ва жамоадошлари гуруҳ босқичига чиқишади. Гарет Бэйлнинг «Интер»га қарши ўйиндаги «яккахон концерти» ЕЧЛнинг айнан ўша мавсумига тўғри келганди. Гуруҳда биринчи ўринни қўлга киритган «Тоттенҳэм» чорак финалда «Реал»га мағлуб бўлади (0:4, 0:1).\n«Тоттенҳэм» олдин ҳам Европанинг асосий турнирида ўйнаган ва ҳатто ярим финалгача етиб борган. Аммо бу 60-70 йиллар олдинги гап, у вақтларда турнир Европа чемпионлари кубоги деб номланарди. Жамоа янги тарихида эса айнан Реднапп билан ЕЧЛга йўлланма олиб, янги ривожланиш босқичига кўтарилди. Ҳар қандай жамоанинг кўтарилиши учун халқаро майдондаги иштироки жуда муҳим. «Тоттенҳэм» ЕЧЛда чорак финалгача чиққанидан сўнг Гарет Бэйл футбол тарихидаги энг қиммат ўйинчига айланиб (ўша вақтда), «Реал»га кетди. Модрич ҳам айнан «Тоттенҳэм»даги ўйинлари сабаб «Бланкос»га таклиф қилинганди.\nБэйл ва Модрич кетганида «Тоттенҳэм» яна бир босқични босиб ўтди. Яъни, кўплаб янги порлаган жамоалар бошига тушадиган «етакчиларини бой бериш» босқичини. Клуб ўша вақтда Бэйл ва Модрич каби мегаюлдузларни ўз таркибида ушлаб қола олмасди ҳам. Чунки, дунёнинг энг машҳур клуби «Реал» қаерда-ю, АПЛда кучли тўртликка «суқилиб киргани» билангина мақтана оладиган «Тоттенҳэм» қаерда. Бугун эса жамоа етакчиларини бемалол сақлаб қола олади. Соврин ютмаётган бўлса ҳам. Масалан, ҳозир «Тоттенҳэм» Чемпионлар Лигаси ярим финалчиси, «Реал» эса Чемпионлар Лигаси 1/8 финалида «Аякс»га мағлуб бўлган испан клуби.\nРеднапп кетганидан сўнг «Тоттенҳэм» бир муддат Андре Виллаш-Боаш ва Тим Шервуд қўл остида «сарсон бўлди». 2014 йил ёзда эса Леви клуб тарихидаги энг тўғри қарорлардан бирини қабул қилиб, «Саутҳэмптон»да самарали ишлаган Маурисио Почеттинони бош мураббий этиб тайинлади. Аргентиналик мураббийнинг «Уайт Ҳарт Лейн»даги фаолияти орзу қиларли даражада бошланмаганди.\nМураббий «Саутҳэмптон»дек фақат футболчи сотадиган клубдан «Тоттенҳэм»дек бой клубга келганидан сўнг «олди орқасига қарамай» трансферларни амалга ошириши мумкин эди, лекин бундай қилмади ва Эрик Дайер, Бен Дэвис, Федерико Фасио каби қиммат бўлмаган футболчиларни сотиб олди. Масалан, Дэвис ва Дайер ҳозиргача асосий таркиб футболчилари.\nПочеттино бугунги асосий таркибини узоқ йиллар мобайнида териб чиқди десак бўлади. Ҳарри Кейнни айнан Почеттино ижарадан қайтарди ва асосий жамоага қўшди (2014 йил). Ўша йили қуйи дивизион жамоасидан Деле Алли сотиб олинди. «Аякс»дан сотиб олинган Кристиан Эриксен омадсиз трансферлар қаторида тилга олинадиган оддий футболчи эди. Бугун у Европанинг энг кучли ярим ҳимоячиларидан бири ва «Барселона» кимсан Иньестанинг ўрнига номзод деб қараётган плеймейкер.\nЎнг қанот ҳимоячиси Киран Трипьер асосий вингер Кайл Уокер «Сити»га сотиб юборилишидан кейин порлаб чиқди ва унинг ўйини шунчалик очилиб кетдики, Саутгейт жаҳон чемпионатида Уокер ҳамда Трипьернинг иккаласига ҳам асосий таркибдан жой топиб берди. Сон Хён Мин эса Почеттинонинг энг асосий кашфиёти. Ошиб борса Бундеслигада ўзини кўрсатган осиёлик футболчи деб қаралган Сон бугун бутун бошли ЕЧЛ ярим финалига чиққан жамоанинг асосий футболчиси (Кейн жароҳат олганини инобатга олсак, Сон асосий юлдуз).\nПочеттинонинг талаби билан «Байер»дан сотиб олинган «Сонни» (уни мухлислар шундай чақиришади) биринчи мавсумида кутилган ўйин намойиш қилмади, лекин кейинчалик жамоанинг асосий футболчиларидан бирига айланди. «Тоттенҳэм» ҳужум тўртлигининг (Кейн-Алли-Сон-Эриксен) энг тезкор вакили бўлган кореялик юлдуз Чемпионлар Лигаси ярим финалида «Сити»ни мағлуб этишда асосий қаҳрамон бўлди.\n«Тоттенҳэм»нинг рамзи хўроз эканини биласиз. Аслида жўжахўроз. Унинг исми ҳам бор: Чирпи. Демак сарлавҳадаги қушнинг маъноси тушунарли, лекин нега яраланган дейсизми? Чунки Чемпионлар Лигаси чорак финалининг «Манчестер Сити»га қарши биринчи ўйинида жамоа етакчиси Ҳарри Кейн жароҳат олди. Унинг жароҳати Почеттинони шунчалик хафа қилдики, у футболчисига жароҳат етказган Фабиан Делфга эътирозини билдириш учун майдонга чиқиб кетди. Кейннинг жароҳати биринчи ўйинда ғолиб бўлганига қарамай, «Тоттенҳэм»нинг имкониятларини кескин тушириб юборганди.\nБироқ Почеттино шогирдлари асосий футболчиларисиз, яъни яраланган ҳолатда ҳам Англиянинг энг кучли жамоасини мағлуб эта олишди. «Тоттенҳэм» ЕЧЛ нимчорак финалидаёқ мусобақани тарк этиши айтилган ва «Боруссия»нинг янги авлоди «хўрозлар»ни енгиши тахмин қилинганди, лекин «Тоттенҳэм» дортмундликлар тўсиғидан осонлик билан ўтишди.\nФиналгача эса бир қадам қолди. Финал остонасида «Реал» ва «Ювентус»ни мусобақадан чиқариб юборган «Акяс» кутиб турибди. Бу қарама-қаршиликда ҳам «Боруссия» ҳамда «Сити»га қарши ўйинларда бўлгани каби «Тоттенҳэм»нинг имконияти пастроқ баҳоланмоқда, аммо «Аякс» ЕЧЛ жорий мавсумида бу қадар ғалаба ва совринлар ўтида ёнаётган шижоатли жамоага қарши ўйнаб кўрмади. Шу сабаб «Тоттенҳэм» Кейнсиз Чемпионлар Лигаси финалига чиқса, бундан ажабланмаслик керак.\nБиз топ-клуб дейишга одатланган «Барселона», «Реал» «Ювентус» ёки «Бавария» каби жамоаларни бирлаштирадиган яна бир жиҳат бор. Уларда мамлакат терма жамоасининг кўплаб футболчилари ўйнашади. Бугун «Тоттенҳэм» мана шу жиҳатдан ҳам мақтаниши мумкин. «Уч шерлар»нинг энг асосий икки футболчиси Ҳарри Кейн ҳамда Деле Алли айнан «Тоттенҳэм» аъзоларидир. Улардан ташқари Киран Трипьер, Эрик Дайер, Дени Роуз ва Ҳарри Уинкс каби футболчилар ҳам терма жамоага мунтазам чақирилишади.\nХуллас, Англияда яна бир суперклуб пайдо бўлганидан хурсанд бўлишимиз керак. Ким билсин, ҳали вақти келиб «Тоттенҳэм» кўз ўнгимизда катта жамоага айланганини айтиб, мақтаниб ҳам қўярмиз...\n«Тоттенҳэм» Эриксен ўрнини ПСВ етакчиси билан тўлдирди


Ривалдо 43 ёшида яна яшил майдонга қайтди\n07:18 / 09.07.2015\nАфсонавий бразилиялик футболчи, ўз вақтида Тошкентнинг “Бунёдкор” клуби сафида тўп сурган Ривалдо 43 ёшида майдонга қайтди.\nЙилнинг энг яхши футболчисига бериладиган “Олтин тўп” мукофотининг 1999 йилги соҳиби Ривалдо Бразилиянинг 2-дивизионида иштирок этувчи “Можи-Мирин” жамоаси сафида майдонга тушди. Ривалдо, шунингдек, бу клубнинг президенти ҳисобланади.\n2002 йилги жаҳон чемпиони 68 дақиқа давомида майдонда тўп сурди, унинг жамоаси эса “Наутико” жамоасини 2:1 ҳисобида мағлуб этиб, охирги 11та учрашувда биринчи ғалабасига эришди. Бу ўйинда “Можи-Мирин” иккала голини ҳам Ривалдо алмаштирилганидан кейин киритди. Жамоа 11та турдан кейин 6 очко йиққан ҳолда мусобақа жадвалининг энг қуйи ўринидан жой олган.\n9-10-синф ўқувчилари ўртасида фан олимпиадасининг навбатдаги босқичи бошланди\nХалқаро автоташишларга рухсатномалар қандай берилади?


Маданий мерос ҳафталигида 60 та давлатдан келган олимлар, ноширлар ва журналистлар иштирок этмоқда - Darakchi\nМАДАНИЯТ 21.08.2019, 19:45\nЁшлар ижод саройида “Ўзбекистон буюк йўллар ва цивилизациялар чорраҳасида: империялар, динлар, маданиятлар” маданий мерос ҳафталиги очилишига бағишланган матбуот анжумани бўлиб ўтди.\nАнжуманида Ўзбекистон Республикаси Бош вазири ўринбосари Азиз Абдуҳакимов иштирок этди. У ўз сўзида Ҳафталикка тайёргарлик жараёнларини Президент Шавкат Мирзиёев шахсан назорат қилиб бораётганини таъкидлади.\n«Олдимизда турган Маданий мерос ҳафталигини нафақат марказий Осиё, балки бутун Евросиё континенти учун унутилмас воқеа дея эътироф эта оламиз», — деди Азиз Абдуҳакимов. – Ҳар бир тадбирнинг асосий таркибий қисми унга ташриф буюрган иштирокчилар билан аҳамиятли. Бу эса дунёга машҳур олимлар, экспертлар, Ўзбекистон ва унинг маданий бойликларига бефарқ бўлмаган инсонлардир.\nМазкур фикрни Ўзбекистон маданият вазирининг ўринбосари Камола Ақилова ҳам тасдиқлади. У ўз сўзида бошланаётган Маданий мерос ҳафталиги жаҳон илм-фани равнақига бевосита таъсир кўрсатади. Зеро илм ва фан фақатгина бир мамлакат доирасида ривожланмайди.\n«Бизнинг асосий вазифамиз мамлакатимизнинг бой меросини ўрганиш ва келгуси авлодларга етказиб беришдир», – деди К. Ақилова, – “Ўзбекистон буюк йўллар ва цивилизациялар чорраҳасида: империялар, динлар ва маданиятлар” маданий мерос ҳафталиги бу борада ўз вазифасини тўлиқ адо этмоқда. Ҳафталикнинг ташкилотчилари маданий мерос масаласига турли нуқтаи назардан ёндашдилар. Жумладан лойиҳа доирасидаги ишлар илмий, кўргазмали, ноширлик ва саёҳатларга асосланиб амалга оширилди. Бу фаолиятга, албатта чет эллик олимлар ҳам катта ҳисса қўшмоқдалар. Улар Ўзбекистон маданий меросини шакллантириш асосларини яратишга ёрдам беришмоқда.\nМаданий мерос ҳафталигига доир факт ва рақамлар борасида янада батафсил маълумотларни “Ўзбекистон маданий мероси жаҳон тўрпламларида” лойиҳаси муаллифи, Ўзбекистон маданий меросини ўрганиш, сақлаш ва тарғиб қилиш жамияти раиси Фирдавс Абдуҳолиқов ҳавола этди.\nУнинг таъкидлашича тадбирда 60 та мамлакат Фанлар академияларининг 3 нафар Президенти, 3 нафар нашриёт директорлари, 3 нафар фонд директори, 35 нафар турли кутубхона ва музейлар раҳбарлари, 250 нафар тадқиқотчи-олимлар, 200 нафар профессорлар, 12 нафар академиклар, шунингдек ICOMOS и ЮНЕСКО халқаро ташкилотларининг 25 нафар вакили, 60 хорижий ва 70 маҳаллий ОАВ вакиллари иштирок этмоқда.


Муроджон Аҳмадалиев уйланди - видео - 18.12.2021, Sputnik Ўзбекистон\nМуроджон Аҳмадалиев уйланди - видео\nБоксчининг қайлиғи ким экани ҳамда тўй ва маросимлар қаерда бўлиб ўтгани ҳақида маълумот берилмаган. 18.12.2021, Sputnik Ўзбекистон\nТОШКЕНТ, 18 дек – Sputnik. Бокс бўйича Ўзбекистон чемпиони WBA ва IBF камарлари соҳиби Муроджон Аҳмадалиев уйланди. Бу ҳақида Ўзбекистон Бокс федерацияси хабар қилмоқда. Видеода таниқли боксчи гулдаста билан кўп хонадонли уй подъездидан чиқиб автомобилга ўтиради. Эҳтимол, келин уйи томон йўл олиш учун. Боксчининг қайлиғи ким экани ҳамда тўй ва маросимлар қаерда бўлиб ўтгани ҳақида маълумот берилмаган. Эслатиб ўтамиз, ушбу йилнинг ноябрь ойида 27 ёшли ўзбекистонлик боксчи, АҚШнинг Манчестер штатида чилилик Хосе Веласкесга қарши бўлиб ўтган бокс баҳсида ўзининг чемпионлик камарини ҳимоя қилди ва профессионал боксда 10 кетма-кет ғалабага эришган эди.\nбокс, муроджон аҳмадалиев\n18:59 18.12.2021 (янгиланди: 10:00 19.12.2021)\nБоксчининг қайлиғи ким экани ҳамда тўй ва маросимлар қаерда бўлиб ўтгани ҳақида маълумот берилмаган.\nТОШКЕНТ, 18 дек – Sputnik. Бокс бўйича Ўзбекистон чемпиони WBA ва IBF камарлари соҳиби Муроджон Аҳмадалиев уйланди. Бу ҳақида Ўзбекистон Бокс федерацияси хабар қилмоқда.\nВидеода таниқли боксчи гулдаста билан кўп хонадонли уй подъездидан чиқиб автомобилга ўтиради. Эҳтимол, келин уйи томон йўл олиш учун. Боксчининг қайлиғи ким экани ҳамда тўй ва маросимлар қаерда бўлиб ўтгани ҳақида маълумот берилмаган.\nЭслатиб ўтамиз, ушбу йилнинг ноябрь ойида 27 ёшли ўзбекистонлик боксчи, АҚШнинг Манчестер штатида чилилик Хосе Веласкесга қарши бўлиб ўтган бокс баҳсида ўзининг чемпионлик камарини ҳимоя қилди ва профессионал боксда 10 кетма-кет ғалабага эришган эди.


2 hafta avval 64 Ўқилди фикр билдирилган\nМатбуот анжуманининг иккинчи қисмида “Навбаҳор” бош мураббийи Илҳом Мўминжонов ва жамоа посбони Ботирали Эргашевлар иштирок этиб, журналистларнинг саволларига жавоб қайтаришди.\nИлҳом Мўминжонов: - Биринчи навбатда футболчиларимизни намойиш этган ўйинлари учун каттакон раҳмат айтаман. Йигитлар қўлларидан келганича ҳаракат қилиб, жамоамизнинг яхши ўйинларидан бирини ўтказишди деб, ўйлайман. Бугун бизга омад етишмади. Акс ҳолда Азамат Алланиёзов ва Азизбек Турғунбоевлар томонидан йўлланган зарбалардан кейин тўп дарвоза устуни ва тўсинига тегиб қайтди. Бу футбол майдон текис тўп юмалоқ деб бежизга айтишмайди.\nҲимоя чизиғимиздан кўнглим тўлмоқда. Бу хотиржамликка берилишимиз учун сабаб бўлмасада, бешта ўйинда дарвозамиздан атиги иккита тўп ўтказиб юбордик холос. Ўтган мавсумдаги кўрсаткичларимиз ёмонроқ эди.\nОлдинда бизни жиддий ўйин кутиб турибди. “Сўғдиёна” билан ўтадиган учрашувга муносиб тарзда ҳозирлик кўрган ҳолда голлар уриб ютуқ билан қайтишга ҳаракат қиламиз.\nБотирали Эргашев: - Ўйин кескин курашларга бой тарзда ўтди. Рақиб дарвозаси олдида юзага келтирилган вазиятларда бирозгина омадимиз юришмади деб ўйлайман. Ҳимояда бехато ҳаракат қилган бўлсакда, ҳужумларимизни самарали тарзда якунлай олмадик.\nСуперлига: “Насаф” – “Локомотив” учрашувини Танташев бошқаради


Зартепаликлар мурожаатига O‘zLiDeP депутати қандай жавоб берди? | O'zLiDeP\nЗартепаликлар мурожаатига O‘zLiDeP депутати қандай жавоб берди?\nO‘zLiDeP Ангор туман Кенгашига “Зартепа” маҳалла фуқаролар йиғинида яшовчи бир гуруҳ фуқаролардан мурожаат келиб тушди.\nУнда маҳалладаги зовур устидан тушган кўприк йўли тор эканлиги, фуқаролар ўз транспортларида ушбу йўлдан ўтишга қийналишаётгани айтилган.\nПартия туман Кенгаши раиси, O‘zLiDeP депутатлик гуруҳи аъзоси М.Ярматов мазкур мурожаатни ўрганишга дарҳол киришди. Маҳаллага бориб, вазиятни ўрганди, аҳоли билан суҳбатлашиб, шикоятнинг ўринли эканлигини аниқлади.\nОрадан хеч қанча вақт ўтмай, туман кенгаши депутати туман прокуратураси билан бирга маҳалладаги фахрийлар иштирокида “Зартепа” МФЙдаги зовур устидаги кўприк йўлини кенгайтиришди.\n— Маҳалламизда 5400 га яқин аҳоли истиқомат қилади, — дейди маҳалла фуқароси Одинтўра Равшанов. — Туман марказига бориш учун мана шу эни 3 метр бўлган зовур устидаги кўприкдан ўтамиз. Кўприк энининг қисқалиги енгил автомобилларга ноқулайлик туғдирарди. Бир томондан келган автомобиль эгаси иккинчи томондан келган автомобилни кутиб туришига тўғри келарди. O‘zLiDeP депутатининг саъй-ҳаракати билан кўпчиликни қийнаётган муаммо ижобий ечим топди. Зовурга сув ўтиши учун қўшимча қувур ётқизилиб, ўтиш йўли 6 метрга кенгайтирилди. Халқнинг дардини тинглайдиган депутатлар борлигидан хурсандмиз.


Кун мавзулари, 18 декабр 2010\nшанба 18 декабр 2010\nИслом ака: Ҳақиқатпарварлигим панд беряпти!\nҚашқадарёнинг Чироқчи туманидаги деҳқон бозори бозорқўми қўнғироқ қилиб, ҳақиқат учун курашаётгани учун маҳаллий ҳокимият тазйиқларига учраётганидан шикоят қилди. Ислом ака ҳақиқат учун охиригача курашишга тайёрлигини айтди Озодлик мухбири билан суҳбатда.\nМосквада миллатчилар "қўзғолони"да бир ўзбекистонлик ўлдирилди\n16 дан 17 декабрга ўтар кечаси Москванинг Жанубий-Ғарбий округида 22 ёшли Ўзбекистон фуқароси пичоқлаб кетилди. Ҳуқуқ-тартибот идоралари бу жиноятни содир этган миллатчилардан бири қўлга олинганини айтмоқда.\nТошкент Тожикистон шимолидаги ҳаво ҳудудини назорат қилмоқчи\nЎзбекистон ўзаро ҳаво йўлагидан фойдаланишга оид 1993 йили имзоланган ва жорий йилда бекор қилинган шартномани қайта тиклашни сўрамоқда. Июн ойида бекор бўлган шартномага кўра, Ўзбекистон Тожикистон шимолидаги 4500 метрдан ортиқ ҳаво йўлагини бошқариб келган.\n17 декабр куни Ўзбекистон Президенти Ислом Каримов Самарқандга борди. Президент Самарқанд вилояти кенгашининг 7-сессиясида иштирок этиб, вилоят ҳокими Ўктам Барноевни ишдан олиб, ўрнига шаҳар ҳокими лавозимида ишлаб келган Зойир Мирзоевни тайинлади.\nЎз ҳақини талаб қилган ойтуғдиликлар маъмурий жавобгарликка тортилди\n15 декабр куни Бухоро вилояти Жондор туманидаги Ойтуғди қишлоғининг 13 нафар фуқароси ўз ерлари тортиб олинишига қаршилик кўрсатиб, норозилик акцияси ўтказгани учун маъмурий жавобгарликка тортилиб, жаримага тортилди.\nҲақ учун курашмоқ керак!\n"Эркин микрофон"га қўнғироқ қилганлар одатга кўра ўз муаммолари ҳақида гапиришди. Муаммоларнинг аксари эса, ўзбекистонликларнинг ҳуқуқлари бузилаётгани билан боғлиқ. Сурхондарёдан қўнғироқ қилган тингловчимиз эса, кўз ёши қилмасдан, ҳар биримиз ҳақимиз учун курашайлик, дейди.\n"Ўзавтойўл"да камомад аниқланди\nЎзбекистон йўллари бўйича масъул "Ўзавтойўл" давлат ҳиссадорлик жамиятида 18,6 миллиард сўмлик камомад аниқланди. Ўзбекистон Молия вазирлигининг Республика Йўл фонди “Ўзавтойўл”нинг 9 ойлик фаолияти якуни бўйича шундай хулосага келган.\nАҚШ янги йилда Ўзбекистон билан ҳамкорликни янада кенгайтирмоқчи\nАмерика Қўшма Штатлари Ўзбекистон ва Марказий Осиёнинг бошқа мамлакатлари билан ҳамкорликни келаётган йилда ҳам кенгайтириш ниятида. Бу ҳақда АҚШ давлат котибининг Жанубий ва Марказий Осиё ишлари бўйича ёрдамчиси Робейт Блейк билдирди.\nЧоршанба куни "Эркин микрофон"га яна Жаслиқ қамоқхонасидаги яқинларини кўра олмаётганлар сим қоқишди. Қўқондан қўнғироқ қилган ногирон Анвар ака эса, шаҳар расмийлари ресторанда базм қилиб беришни ваъда қилгани, бироқ бу ваъдалар қоғозда қолиб кетганидан гапирди.


Вашингтонда АҚШ Конгрессининг сайёҳлик марказида отишма юз берди\n28 мартда АҚШ пойтахти марказида, АҚШнинг бош қонунчилик органи ҳисобланувчи Конгресс биноси – Капитолийнинг шундоққина ёнидаги сайёҳлик марказида отишма юз бергани ҳақида хабар берилди.\nОтишма ҳақидаги хабарлар 15:00 га яқин олина бошланди, бошида маълумотлар узуқ-юлуқ бўлган. Шуниси маълум эдики, сайёҳлик марказида ўт очилган ва қурбонлар бўлган. Капитолий полицияси яқин орадаги кўчаларни тўсиб, соқчилар қўйган. Капитолийнинг ўзида эса барча эшиклар ёпиб қўйилган.\nКонгресс вакиллари электрон почта орқали ўзларининг иш жойларида қолишлари ҳақида огоҳлантириш олишган. Бахтли тасодиф туфайли Конгресснинг иккала палатаси ҳам шу куни Пасха байрами муносабати билан йиғилмаган. Бундан ташқари, хавфсизлик нуқтаи назаридан Оқ уй ҳам ёпиб қўйилган.\nҚўриқлаш хизмати бошлиғининг айтишича, соат 14:39 ларда "ёши катта эркак Капитолийдаги сайёҳлик марказининг шимолий пунктига текширувдан ўтиш учун келган.\nТекширув пайтида у қурол олиб, уни полиция ходимларига йўналтирган. Ходимлардан бири эркакни нишонга олиб, унга ўқ узган. Тиббий ходимлар яраланган эркакка ёрдам кўрсатишган.\nУ шифохонага етказилган. Капитолий полицияси бошлиғининг маълум қилишича, у шифохонанинг операция бўлимига ётқазилган, унинг аҳволи ҳозирча номаълум.\nУшбу ҳодиса оқибатида жиноятчи ёнида турган 35-45 ёшлардаги аёл ҳам жароҳат олган. Полиция ходимларидан бирортаси жабрланмаган. Полиция бошллиғининг айтишича, бу эркак ушбу ҳудудда аввал ҳам кузатилган.\nЖиноятчининг исми расман маълум қилинмаган, бироқ маҳаллий телеканаллар у Теннеси штатида яшовчи 66 ёшли Ларри Рассел Доусон эканлигини маълум қилган. Таъкидланишича, бу одам 2015 йил октябрда ҳам Конгрессга кириб, вакиллар палатаси йиғилишида ўзини "пайғамбар" деб эълон қилган. Ўшанда у қўриқчилар томонидан бинодан ташқарига олиб чиқиб ташланган. Кейинроқ у полициячига ҳужум қилишга уринган. Умуман олганда, у Капитолийни назорат қилган махсус хизматлар кузатувида бўлган.\nОтишма юз берган жой барча учун очиқ бўлиб, айнан у ерга Конгрессга кирмоқчи бўлган сайёҳлар борадилар. Конгрессга кираверишлар алоҳида назорат остида бўлиб, улар автоматлар билан қуролланган полициячилар томонидан қўриқланади.


Наманган билан АҚШнинг Тайлер шаҳри биродарлашган шаҳарларга айланади\nБанк машинасига спиртли ичимликлар нега юкланганди: Халқ банки Учқўрғон филиали масалага ойдинлик киритди\nБугунги кун ёшлари\nОилавий "Ҳавас" гуруҳи Наманганда: "Меҳрибонлик уйи"да Мустақилликка бағишланган концерт ва китоблар совғаси\n19 Январь 2017 17:05 1867\n18 январ куни Лос-Анжелесда 43-анъанавий People's Choice Awards мукофотини топшириш тантаналари бўлиб ўтди. Ғолиблари томошабинларнинг овозлари орқали аниқланадиган ушбу мукофот нуфузи йилдан йилга ошиб бораётганини таъкидлаш жоиз. Microsoft Theater мажмуаси залида ўтказилган People's Choice Awards-2017 тантаналари юлдузлар билан тўлиб тошди.\nБлейк Лайвли, Жонни Депп, Сара Жессика Паркер, Роберт Дауни-юниор, Гвен Стефани, Жада Пинкетт-Смит... уларнинг исмларини санаб адоғига етиб бўлмайди. Уларнинг баъзилари мукофот олиш учун келишган бўлса, айримлар уни топшириш учун ташриф буюришди. Кеча жуда ажойиб тарзда ўтди. Шоу мухлислар қалбида қоладиган даражада бўлди. Ташаккур нутқи учун санага чиққан Женнифер Лопес хаяжонларни яшира олгани йўқ: “Юрагим қинидан чиқиб кетаёзмоқда. Раҳмат мухлислар, ташаккур томошабинлар. Мен сизларни қанчалик яхши кўришимни билмайсиз. Бу мукофотга лойиқ топилишимни билмагандим. Шу сабаб хаяжондаман. Шундай кучли персонажнинг (Харли - "Оттенки синего" сериали бош қаҳрамони). қиёфасини акс эттирганимдан бахтиёрман. NBS телеканалига шундай шов-шувли лойиҳани амалга оширганига раҳмат айтаман. Яна бир бор ташаккур”\nЭмбер Херд билан ажрашганидан сўнг биринчи бор жамоатчиликка кўринган Жонни Депп, Блейк Лайвли ва йилнинг бошқа лауреатларининг нутқлари ҳам ўта таъсирли чиқди.\nPeople's Choice Awards-2017 мукофоти лауреатларининг тўлиқ рўйхати:\nЭнг севимли фильм - "Дорини излаб" (Finding Dory)\nЭнг севимли экшн-фильм - "Дэдпул" (Deadpool)\nЭнг севимли комедия - "Жуда ёмон оналар " (Bad Moms)\nЭнг севимли драматик фильм - "Сен билан учрашгунча" (Me Before You)\nСевимли оилавий фильм - "Дорини излаб" (Finding Dory)\nСевимли триллер - "Поезддаги қиз" (The Girl on the Train)\nСевимли актриса - Женнифер Лоуренс\nСевимли актёр - Том Хэнкс\nСевимли драматик киноактёр - Том Хэнкс\nСевимли драматик киноактриса - Блейк Лайвли\nСевимли экшн-киноактриса - Марго Робби\nСевимли экшн-киноактёр - Роберт Дауни-кичик\nСевимли комик киноактёр - Кевин Харт\nСевимли комик киноактриса - Мелисса МакКарти\nАнимацион фильмдага севимли овоз - Эллен Деженерес ("Дорини излаб")\nКинодаги севимли икона - Жонни Депп\nДуэйн "Скала" Жонсон\nСевимли ТВ-шоу - "Ўзгадиёрлик" (Outlander )\nТармоқ ТВсидаги севимли комедия - "Катта портлаш теорияси" (The Big Bang Theory)\nТармоқ ТВсидаги севимли драма - "Эҳтирос анатомияси" (Grey's Anatomy)\nТармоқ ТВсидаги севимли комик актриса - София Вергара\nТармоқ ТВсидаги севимли комик актёр - Жим Парсонс\nТармоқ ТВсидаги севимли драматик актриса - Приянка Чопра\nТармоқ ТВсидаги севимли драматик актёр - Жастин Чемберс\nСевимли сериал актрисаси - Сара Жессика Паркер\nСевимли сериал актери - Дуэйн "Скала" Жонсон\nСевимли кундузги шоу бошловчиси - Эллен Деженерес\nСевимли кечки шоу бошловчиси- Джимми Фэллон\nСевимли ТВ-шоу - "Овоз" (The Voice)\nСевимли кабель ТВ-шоу - "Дада" (Baby Daddy)\nСевимли мультсериал - "Симпсонлар" (The Simpsons )\nЙилнинг севимли қўшиғи - Жастин Тимберлейк, Can't Stop the Feeling\nЙилнинг севимли альбоми - Блейк Шелтон, If I'm Honest\nСевимли эркак ижрочи - Жастин Тимберлейк\nСевимли аёл ижрочи - Бритни Спирс\nСевимли гуруҳ - Fifth Harmony\nСевимли хип-хоп-ижрочи - G-Easy\nСевимли кантри-ижрочи эркак- Блейк Шелтон\nСевимли кантри-ижрочи аёл- Кэрри Андервуд\nСевимли поп-ижрочи- Бритни Спирс\nСевимли R&B-ижрочи - Рианна\nСевимли саховатпеша - Тайлер Перри\nИжтимоий тармоқларнинг севимли юлдузи - Бритни Спирс\nБлейк Лайвли ва Том Хэнкс\nOnly strange people succeed!\n2017-01-09 17:36:19 1337\n2017-02-26 11:20:08 3806\nИслом Каримовнинг ҳайкалини яратиш бўйича Халқаро танлов ғолиблари аниқланди\n2017-04-26 00:51:18 2362\nҚозоғистонлик енгилмас боксчи Головкин Жейкобсга қарши жангда 4та камарни муваффақият билан ҳимоя қилди\n2017-03-19 11:46:33 1730\n2017-02-03 14:17:50 3074\nРано Кубаева Озарбайжоннинг юзига оёқ қўйишга тенг фильмни суратга олмоқчи\n2019-08-07 15:43:51 491\nЖамият 11.09.2019 197\nЖамият 09.09.2019 672\nЖамият 07.09.2019 307\nЖамият 06.09.2019 133\nМаданият 02.09.2019 258\nНаманганга электровоз келди\nЖамият 31.08.2019 324\n"Наманганиккиламчикораметалл" МЧЖ ҳақида тарқалаётган видеоёзув ва маълумотлар бўйича баёнот берилди\nЖамият 28.08.2019 474\nНаманган вилояти иқтисодиёт ва саноат бош бошқармасида китоб мутолаа қилиш ва сиёсий ўқиш йўлга қўйилди\nЖамият 24.08.2019 319\nСиёсат 24.08.2019 629\nЖамият 23.08.2019 614\nНаманган вилояти маданий мероси 06.08.2019 1026\nНаманган вилояти маданий мероси 06.06.2019 6276\nНаманган вилояти маданий мероси 01.06.2019 25325\nНаманган вилояти маданий мероси 01.11.2018 25347\nНаманган вилояти маданий мероси 23.10.2018 64263\nНаманган вилояти маданий мероси 19.10.2018 34727\nНаманган вилояти маданий мероси 17.10.2018 48016


Россия мусулмонлар кенгаши раҳбари диний ва жамоатчилик ташкилотлари мигрантларга етарлича таъсир кўрсата олмаётганини қайд этди.\nТОШКЕНТ, 10 ноя — Sputnik. Москвадаги диний ва жамоатчилик ташкилотлари мигрантларга етарлича таъсир эга эмас, бу борада ишлашни кучайтириш лозим. Бу ҳақда Россия мусулмонлар кенгаши раҳбари Альбир Крганов маълум қилди.\n“Биз ҳозир мигрантларнинг Москвадаги Франция элчихонаси олдидаги олдиндан келишиб олинмаган тадбирини ёдга олдик. Бу нимани кўрсатади? Биринчидан, бу олдиндан келишмаганлик ва бу умуман миграция марказлари, диний ташкилотлар томонидан мигрантларга кучсиз таъсир... Улар ҳеч ким билан маслаҳатлашишмаяпти-ку, ўзларида шунга ўхшаш хатти-ҳаракатлар билан шуғулланишмоқда. У ерда фавқулодда ҳодиса содир бўлганда нима бўларди?”, - деди муфтий.\nКргановнинг фикрига кўра, диний ташкилотлар бу борадаги ишларни кучайтириши даркор.


Футбольный клуб Нефтчи » Хотира турнири бўлиб ўтди\nФарғона шаҳридаги “Истиқлол” стадионида жойлашган “Нефтчи” футбол мактабида “9-май Хотира ва Қадрлаш куни” муносабати хотира турнири ўтказилди. Унда футбол бўйича турли хил ёшдаги туғилган болалар ўртасида Афғон урушида халок бўлган фарғоналиклар аскар-ўғлонлар хотирасига бағишлаб, футбол беллашувлари бўлиб ўтди.\nТурнир Ўзбекистон “Ветеран” жангчи-фахрий ва ногиронлари бирлашмаси Фарғона вилояти бўлими хамда “Нефтчи” ПФК тасарруфидаги болалар ва ўсмирлар футбол мактаби хамкорлигида ўтказилди. Унда сўзга чиққан, турнир ташкилотчиси Мўйсинжон Меҳмонов барча ёш футболчиларга омад тилади.\nБаҳслар қизғин тарзда ўтди. Мусобақа фестиваль тарзида ўтказилганлиги боис, барча иштирокчилар совға ва дипломлар билан тақдирланишди. Шунингдек, мусобақанинг энг яхшиларига ҳам алоҳида эсдалик совғалари тақдим этилди.\n1. Энг яхши дарвозабон – Шахриёр Олимов\n2. Энг яхши ҳимоячи – Озодбек Сотволдиев\n3. Энг яхши ярим ҳимоячи – Мухаммаджон Ўктамжонов\n4. Энг яхши ҳужумчи – Абдулвосид Солиев\n5. Турнинг энг яхши футболчиси – Ридван Умеров\nҒолибларни тақдирлашда Афғон уруши қатнашчилари, фахрийлар ва ёш футболчиларнинг ота оналари иштирок этдилар.


Дунёнинг яшаш учун энг ноқулай шаҳарлари (фотожамланма)\n20:26 / 22.03.2017 26336\nМарт ойининг ўртасида "Mercer" халқаро консалтинг компанияси дунёнинг яшаш учун энг қулай ва энг ноқулай шаҳарлари номлари қайд этилган рейтингини тақдим этди. Мана саккиз йилдирки, Вена шаҳри кетма-кет дунёнинг энг яхши шаҳри дея тан олиб келинмоқда, иккинчи ва учинчи ўрин Цюрих ҳамда Оклендга насиб этди. Энг ноқулай шаҳарлар рейтингида эса вазият қизиқроқ. Бу ерда "етакчилар" деярли ҳар куни ўзгаради. "Лента.ру" омон қолишнинг ўзи катта гап бўлган аҳоли пунктлари ҳақида сўз юритди.\n10-ўрин: Конакри, Гвинея\nТакси ҳайдовчилари Гвинея пойтахтидаги Мадина даҳасида мижозларни кутишмоқда\n9-ўрин: Киншаса, Конго Демократик Республикаси\nКиншаса шифохонаси — Африкадаги энг йирик шифохоналардан бири. Бу ерда 2000 ётоқ мавжуд, шунингдек 2250 киши фаолият юритади.\n8-ўрин: Браззавиль, Конго Республикаси\nБраззавиль Конго дарёси қирғоғида — рейтингдаги қўшниси Киншасанинг қаршисида жойлашган.\n7-ўрин: Дамашқ, Сурия\nФото: Mohammed Hamoud / Anadolu Agency / Getty Images\nДамашқлик йигит Исроил авиацияси зарба берган бинолар вайроналарини кўздан кечирмоқда\n6-ўрин: Нжамена, Чад Республикаси\nСўнгги 10 йилда Нжаменада Чад ҳукумати кучлари исёнчилар билан кураш олиб бормоқда. Бу ерда замонавий бинолар деярли йўқ, мавжуд биноларнинг асосий қисми кулбалар ва лойдан ясалган уйлардан иборат.\n5-ўрин: Хартум, Судан\nХартум — Судан пойтахти. Мамлакат дунёдаги энг қашшоқ мамлакатлардан бири ҳисобланади, ишсизлик даражаси 20 фоизга етди, аҳолининг 40 фоизи ночор аҳволда яшайди.\n4-ўрин: Порт-о-Пренс, Ҳаити\nФото: AGF FOTO RM / Hermes Images / Diomedia.com\nБу қизиқ, лекин Порт-о-Пренсда сайёҳларни учратиш мумкин. Улар ҳақиқий қашшоқлик қандай бўлишини ўз кўзлари билан кўриш учун қўшни Доминикандан бир ёки икки кунга келишади. Сайёҳлар фақат қўриқчилар ҳамроҳлигида ҳаракатланишади.\n3-ўрин: Сано, Яман\nХусийчилар (шиа-зайдларнинг жангари гуруҳи) Саудия Арабистони раҳбарлиги остидаги коалиция томонидан берилган авиазарбалардан кейин Санони патруллаш вақтида\n2-ўрин: Банги, Марказий Африка Республикаси\nФото: Weiron Photo / Flickr\nМаҳаллий аҳоли 2014 йилнинг апрелида Чад қўшинлари бостириб кирган вақтда уйларнинг девори ортига яширинмоқда. Ўшанда 30 киши ҳалок бўлган, 300 нафардан ортиғи жароҳатланган.\n1-ўрин: Боғдод, Ироқ Республикаси\nФото: UPPA / Diomedia.com\nБоғдод аҳолиси — 9 миллион киши, бу Яқин Шарқнинг энг йирик мегаполисларидан бири. Доимий терактлар, одам савдоси ва юқори даражадаги босқинчилик Боғдодни дунёнинг яшаш учун энг ноқулай шаҳрига айлантирган.\nэнг қулай ва ноқулай шаҳарлар\nКўзбўямачилик: намунали мактабларда имтиҳонда ўқувчи ўрнига бошқа ўқувчи кирганлиги аниқланди


Британияда AstraZeneca’га қарши намойишлар бўлиб ўтди - Zamin.uz\nАнглиянинг Кембриж шаҳрида Global Justice Now ташкилоти раҳнамолиги остида фаоллар AstraZeneca британ-швед компанияси офиси ёнида норозилик намойишлари уюштиришди. Намойишчилар компаниядан коронавирусга қарши ишлаб чиққан вакцинасига патент ҳуқуқлардан воз кечишни талаб қилишган.\nВакцина Оксфорд университети олимлари ва AstraZeneca ҳамкорлигида ишлаб чиқилган.\n«Оксфорд университети олимлари бу нажотбахш вакцинани 97 фоизга давлат томонидан молиялаштирилган тадқиқотлар эвазига ишлаб чиқишган. Олинган вакцина барчага тақдим қилиниши керак, лекин AstraZeneca уни эгаллаб, хусусийлаштириб олди.\nБритания ҳозирда юқори самарадор вакциналардан наф кўрмоқда, бироқ паст ва ўрта даромадга эга давлатларда ҳамон кунига минглаб одамлар коронавирусдан вафот этмоқда», деб айтган Global Justice Now директори Ник Дирден.\nФаоллар AstraZeneca’дан вакцина ишлаб чиқариш технологияларини ЖССТ билан бўлишишни ва ривожланаётган давлатларга коронавирусга қарши курашда кўпроқ хайрихоҳлик кўрсатишни талаб қилишмоқда.\nЖумладан, ўтган дам олиш кунлари фаоллар Британия бўйлаб автобус бекатларида давлатнинг вакциналарни ишлаб чиқишга ажратган сармоялари миқдори ҳамда фармацевтик компанияларнинг даромадлари кўрсатилган плакатларни осиб чиқишган. “Замин” янгиликларини “Youtube”да кузатиб боринг\nЯнгиликлар » Дунё » Британияда AstraZeneca’га қарши намойишлар бўлиб ўтди


10:50 / 15.10.2016\nХорижий сармояларга оид fDi Magazine нашри дунёнинг энг яхши эркин иқтисодий ҳудудлари рейтингини тузиб чиқди. Ушбу рўйхатда биринчи ўрин БААнинг DMCC лойиҳасига тақдим этилган. У иккинчи йил глобал миқёсда энг яхши эркин иқтисодий ҳудуд деб топилмоқда. Осиёнинг яна бир вакили, Хитойнинг Шанхай шаҳридаги Waigaoqiao эркин савдо ҳудуди иккинчи ўринни эгаллаган.\nМазкур рейтингга «Навоий» эркин индустриал иқтисодий ҳудуди ҳам киритилган бўлиб, у «Марказий Осиёдаги йилнинг энг яхши эркин иқтисодий ҳудуди» номинациясида биринчи, «Осиёдаги энг яхши эркин иқтисодий ҳудуд» номинациясида иккинчи ўринга муносиб кўрилган.\nБундан ташқари, «Навоий» ЭИИЗ «Осиёнинг кичик ва ўрта бизнесни жалб қилиш бўйича энг яхши эркин иқтисодий ҳудуди» бўйича ҳам иккинчи ўринни эгаллаган.\nfDi Magazine журнали fDi Intelligence таҳлилий маркази томонидан чоп этилади ва Financial Times нашриёт уйи таркибига киради. Нашр бевосита хорижий инвестициялар глобал бозоридаги тенденциялар таҳлили ва прогнозларига ихтисослашган.\n«Навоий» ЭИИЗ Ўзбекистон Биринчи Президентининг 2008 йил декабрдаги фармони билан ташкил этилган. Унинг фаолият муддати 30 йил қилиб белгиланган, бироқ, бу муддатни узайтириш имконияти сақлаб қолинган. «Навоий» ЭИИЗ 564 минг гектар майдонга жойлашган бўлиб, ушбу давр мобайнида бу ерда имтиёзли божхона, солиқ ва валюта тартиби амал қилади, кириш-чиқиш ва у ерда туриш қоидалари соддалаштирилган тартибда юритилади. Шу билан бирга, энг кам сармоя 3 млн еврони ташкил этса, солиқ имтиёзи қўлланилади.\nБАА Навоий ЭИИЗ Ўзбекисто глобал рейтинг


Халқ дардига қулоқ тутиб... » Зарафшон Газетаси\nВилоятда Халқ қабулхоналари иш бошлаган илк ойларда туман Халқ қабулхонаси фаолияти билан танишиш мақсадида Паст Дарғомда бўлгандик. Йўл-йўлакай туман марказидаги маҳаллалардан бирининг идорасига кириб ўтдик. Маҳалла биноси гавжум бўлишига кўзимиз ўрганган ва идорада ҳеч ким йўқлиги ажаблантирди. "Халқ қабулхонаси ишлай бошлагач, аҳоли маҳаллага эмас, тўғридан-тўғри қабулхонага боряпти", деганди ўшанда маҳалла ходимларидан бири.\nОқдарё туман Халқ қабулхонасига келиб тушаётган мурожаатларни соҳалар бўйича таҳлил қилиб, "бошқа масалалар юзасидан" деб қайд этилган мурожаатлар мазмуни билан қизиққанимизда, бу ерда ҳам аҳоли маҳаллага бормасдан ёки маҳаллада иши битмасдан бевосита Халқ қабулхонасига мурожаат қилмоқда, деган хулосага келиш мумкин. Чунки бошқа масалалардаги мурожаатларнинг катта қисмини оилавий можаролар, қайнона-келин жанжали, эр-хотин ўртасидаги келишмовчиликлар, қўни-қўшни орасида гап қочгани, таниш-билишлар орасида пул олди-бердиси кабилар ташкил қилмоқда.\n– Халқ қабулхонасига бўлаётган ҳар бир мурожаатга жиддий эътибор билан ёндашилади, – дейди Оқдарё туманидаги Халқ қабулхонаси мудири Абдумажид Норбўтаев. – Туман Халқ қабулхонасига 2017 йилнинг 1 сентябрига қадар 793 та мурожаат тушган бўлса, 672 таси ёзма ва 121 таси оғзаки равишда қабул қилинган. Ёзма мурожаатлар тегишлилиги бўйича мутасадди ташкилотларга юборилиб, 142 та мурожаат тўлиқ қаноатлантирилди, 476 тасига тушунтириш берилди ва 54 таси ўрганилмоқда.\nШикоят ва аризаларнинг 90 таси коммунал тўловлар, 89 таси алимент масаласида, 76 таси уй-жой масаласида, 65 таси моддий ёрдам, 54 таси иш билан таъминлаш, 54 таси пенсия ва нафақалар, 31 та ички ишлар органлари фаолиятига оид, 26 таси кредит маблағлари олишда дуч келинган муаммолар ва англашилмовчиликлар ва 251 таси бошқа масалаларга оид.\nҚирқдархон қишлоғида яшовчи Д.Маърупова Лойиш почта алоқа тармоғи фаолиятидан норози бўлиб, Халқ қабулхонасига мурожаат қилади. Мурожаат қисқа фурсат ичида ўрганилиб, 1 миллион 260 минг сўм миқдоридаги алимент пули эгаси қўлига етиб боради. Қийқим қишлоғида яшовчи Ф.Абдураҳмонова ҳам Халқ қабулхонасига мурожаат қилганидан сўнг мазкур алоқа тармоғидан 783 минг 189 сўм алимент пулини олади.\nҚирқдархонлик Темур Жумаевнинг Халқ қабулхонасига қилган мурожаати туман тиббиёт бирлашмаси бош педиатри ва кўп тармоқли марказий поликлиникаси кўз касалликлари шифокори томонидан ўрганиб чиқилиб, фуқаро бепул имтиёзли даволаниш учун вилоят кўз касалликлари шифохонасига юборилди.\nПичоқчи қишлоғида яшовчи Кибора Рауфова 2015 йилда Тошкент педиатрия тиббиёт институтининг олий ҳамширалик иши йўналишини тамомлаб келганидан сўнг иш қидириб, роса овора бўлган. "Туман тиббиёт бирлашмасига иш сўраб бир неча бор мурожаат қилдим, – деб ёзади у ўз аризасида. – Аммо муассаса бош шифокори бўш ўрин йўқлиги, бўлса, ўзлари чақиришини айтди. Шу пайтгача мурожаатларимга шундай жавоб қайтарилди". Туман Халқ қабулхонасига мурожаат қилганидан сўнг К.Рауфованинг мурожаатига жиддийроқ қаралди шекилли, у Оқдарё туман бирлашмасининг тез тиббий ёрдам бўлимига навбатчи ҳамшира вазифасига ишга қабул қилинди.\nХалқ қабулхонасида ҳафтанинг маълум кунлари мутасаддилар – сешанбада туман прокурори, чоршанба куни халқ банки раҳбари, сектор вакили, пайшанба куни жиноят ишлари бўйича туман суди раиси, жума куни туман ҳокими аҳоли мурожаатларини қабул қилади. Коммунал тўловлар бўйича шикоят, аризалар анчагина бўлишига қарамасдан, туман электр тармоқлари корхонаси раҳбари навбатчилик кунларида Халқ қабулхонасида бўлмаслиги аҳоли дардига эътиборсизлик эмасми?\nТашвиши ариган биргина инсоннинг хурсандчилиги бутун халқнинг қувончига айланиши рост. Фақат Халқ қабулхонаси эмас, балки бошқа ташкилот, идораларга илинж билан келган ҳар бир фуқаро эшикдан мамнун чиқиб кетса, халқнинг дардини дилдан эшитганимиз шу бўлади.


жума, 31 Март 2017 22:58\nЎзбек интернет оламида яна бир ажойиб саҳифа очилди. Муслималар учун дурдона сайт бўлган Муслима.Уз сайти муборак бўлсин! Динимиз, Миллатимиз, Ватанимиз учун хайрли ва манфаатли бўлсин.\nЧоршанба, 28 Декабр 2016 03:05\nМуслималар рождествога аталган қўшиқларни ижро қилганмиш (видео)\nЛиванда муслималар деб аталган қизларнинг рождествога аталган насронийларнинг қўшиқларини ижро қилаётган видеолари ижтимоий тармоқларда катта бахсларни келтириб чиқарди.\nСешанба, 01 Ноябр 2016 21:36\nЖанубий Кореяда муслима бўлиш осонми?\nМенинг самолётим ва ниҳоят дунёнинг энг олди аеропортларидан бири Инчеонга келиб қўнганида, мен ажабтовур ҳавотирни ҳис қилдим. Мен биринчи марта уйимдан бунчалик узоққа кетаётганим учун бу саёҳатим ўзгача бўлишини билар эдим. Мен муслимаман ва бу ерга беш ҳафта муддатга келдим. Бу давлатда “Элликчи” (протестант христианлари ичидаги янгича оқим) христианларнинг штаб квартираси жойлашган. Америка илм-фан тадқиқот марказининг маълумотларига кўра эса аҳолининг 46 фоизи ҳеч қандай динга эътиқод қилмайди.\nжума, 28 Октябр 2016 17:05\nМен ёшларимизни муҳаббат ва бирлашишга эмас, балки ҳаммадан нафратланишга, одам ажратишга ўргатаётган жуда кўп чаласавод даъватчиларни кўряпман. Улар қон билан ёзилган рисола билан келмоқда. Уларнинг даъватлари кибрли, усуллари эса даҳшатли. Улар минбарга чиқиб олиб, ўзларини даҳо деб кўрсатади, бироқ илмлари ноқис. Лекин биз эса уларни тинглашда давом этамиз. Уларга қуролларимизни қўш-қўллаб беряпмиз ва кўз ёшларимизни ҳадя қиляпмиз. Улар содир этаётган оммавий қатлларга эса кўз юмяпмиз. Улар шухрат отига минган, биз эса қўрқинчда яшаяпмиз. Нимадан қўрқамиз?\nПайшанба, 27 Октябр 2016 04:45\nСуриядан қочиб борган мусулималар томошабинларга ўз талқинларидаги Эврипиднинг "Троян аёллари" асарини тақдим қилишди. Уч кун ичида Британия қиролигини айланиб чиққан асар танқидчилар тарафидан ҳам завқ билан илиқ кутиб олинди.\nПонедельник, 24 Октябр 2016 11:43\nМуслиманинг садоқати судни лол қолдирди\nКелиб чиқиши туркиялик муслима аёл ўқилган ҳукмга бўйсунмаслик ҳақидаги қарори билан Вена шаҳри судясини ҳайрон қолдирди. Исми аниқ келтирилмаган аёл Австрия жиноят кодексига кўра, нотўғри жойда ва қурбонликка ҳайвонни наркозсиз сўйдиргани учун айбдор деб топилган.


Коронавирусга чалинган беморларда эшитиш қобилияти ёмонлашади - олимлар - 01.08.2020, Sputnik Ўзбекистон\nТадқиқотчилар коронавирусга чалинган 121 нафар бемор билан алоқада бўлганлар. Улардан баъзилари эшитиш муаммоларидан шикоят қилишган 01.08.2020, Sputnik Ўзбекистон\n13:03 01.08.2020 (янгиланди: 13:05 01.08.2020)\n© Sputnik / Tatiana Makeeva / Фотобанкка ўтишМедицинский работник в стационаре для больных COVID-19 в Тверской областной клинической больнице\nТадқиқотчилар коронавирусга чалинган 121 нафар бемор билан алоқада бўлганлар. Улардан баъзилари эшитиш муаммоларидан шикоят қилишган\nТОШКЕНТ, 1 авг — Sputnik. Британиялик олимлар коронавирус эшитиш билан боғлиқ жиддий муаммоларни келтириб чиқариши мумкин, деган хулосага келишди.\n1 Август 2020, 09:17\nМанчестер университети (Буюк Британия) аудиологлари ўтказган тадқиқотлар натижалари ҳақида Daily Mail хабар берган.\nМутахассислар Уайтеншо касалхонасида коронавирусга чалинган 121 нафар бемор ҳолатини кузатувга олганлар. Уларнинг 16 нафарида касалхонадан чиққанидан сўнг саккиз ҳафта ўтгач эшитиш қобилияти ёмонлашган - тенг ярмида қулоқларида шовқин пайдо бўлган, қолган қисми эса яхши эшитмай қолган.\nУниверситетнинг етакчи тадқиқотчиси Кевин Манронинг айтишича, COVID эшитиш тизимининг барча қисмлари, шу жумладан, ўрта қулоқ ёки ички қулоқда муаммоларни келтириб чиқариши мумкин.\nЭшитиш нервидан мияга сигнал юбориш тизими ҳам шикастланиши мумкин. Гийен-Барре синдроми деб аталувчи ҳолат эшитиш невропатияси билан боғлиқ бўлиб, унинг коронавирус билан боғлиқлиги маълум, дея таъкидлаган тадқиқотчи.\nМутахассислар тадқиқотнинг барча иштирокчиларини улар касалхонадан чиққанларидан кейин телефон орқали сўроқ қилганлар. Яна 16 киши эшитиш қобилиятидан шикоят қилган. Тўрт киши аҳволи ёмонлашганини айтган, аммо улар коронавирус билан касалланишдан олдин ҳам муаммоларга дуч келганликларини таъкидлашган. Саккиз нафарининг қулоқларида шовқин пайдо бўлган.\nТадқиқот натижалари, COVID-19, айниқса муаммолари бўлган кишиларда қулоқ учун узоқ ёмон оқибатларни келтириши мумкин, деган хулосаларни бермоқда, деб ёзади Daily Mail.\nМанро, тадқиқотларга қарамай, эшитиш қобилиятига бошқа омиллар ҳам таъсир қилиши мумкинлигини айтади. Унинг сўзларига кўра, буларга стресс ва ҳавотир, мулоқотни қийинлаштирувчи ниқоблар, COVID-19 қарши қабул қилинадиган ва қулоқларга зарар етказиши мумкин бўлган дори препаратлари ёки жиддий касаллик билан боғлиқ бошқа омиллар киради.


"Бундай иддаолари учун уялиб қолсинлар" ёхуд Игорь Шквирин "Турон"нинг бешта турда Суперлигада қолишига ишоняпти. Қандай қилиб дейсизми?\n7 октябрь, 2021, 22:05\nМураббийда ишонч бор!\nСуперлига дебютанти – “Турон” кетма-кет мағлубиятлар эвазига элитада жон сақлаб қолиш вазифасини қийинлаштириб юборяпти. Яна бешта турдан кейин чемпионат тугайди. “Турон” эса ушбу ўйинлар давомида Суперлигада қолишнинг уддасидан чиқармикин? Бош мураббий Игорь Шквирин ҳозир шунинг устида бош қотирмоқда.\nSports.uz мухбири “Турон” устози билан суҳбатда жамоасининг тақдири борасида гап борди. Дарвоқе, яқинда “Шериф” клуби бош мураббийи Юрий Вернидуб сайтимиз мухбирига берган интервьюсида айнан Шквиринни яхши эслаши ҳақида айтиб ўтганди. Шунинг учун Игорь Анатольевичга дастлаб шу ҳақидаги саволлар билан мурожаат қилдик.\n- Игорь Анатольевич, “Шериф”нинг “Реал” устидан эришган шов-шувли ғалабасидан кейин Юрий Вернидубдан интервью олгандим. У суҳбат асносида сизни яхши билишини ҳам айтиб ўтди. Ўз навбатида, сизда қандай хотиралар қолган?\n- Юрани мен ҳам яхши эслайман. У билан биринчи марта 1988 йили учрашгандим. Ўшанда биз ўринбосарлар жамоасида ўйнардик. Юрий Николаевич анча қобилиятли футболчи бўлган. Мураббий сифатида ҳам у энди ўзидан яхши таассурот қолдиряпти. Айтиш мумкин бўлса, у илгари қандай футболчи бўлган бўлса, мураббий сифатида ҳам худди шундай кўринмоқда. Юрада ички ҳиссиёт доим юқори бўлган. У шогирдларини ҳам қандай ўйнатишни билади. “Шериф” мураббий ўзини қандай тутса, шундай ўйин намойиш қилмоқда. Аксарият ҳолларда Юрий ўзини ҳиссиётларга берган ҳолда тутади. Бундай маҳалда жамоаси ҳам мана шу тарзда ўйин намойиш этишга киришиб кетади. “Шериф” чиндан ҳам чемпионлар лигасида катта шов-шув кўтариб юборди. Бу клуб дастлаб “Шахтёр”ни, сўнгра “Реал”ни доғда қолдиришга эришди. Маъжозий маънода ўхшатиш жоизки, мана шу ўйинларда Вернидубнинг шогирдлари ерни таталаб бўлса ҳам керакли натижани қўлга кирита олдилар. Жамоа футболчиларининг ўйинга бўлган тайёргарликлари ҳам ажойиб даражада кўринди. Мураббий қандай бўлса, унинг шогирдлари ҳам худди шундай кўринади. “Реал” билан “Шериф”ни бир-бирига таққослаш аҳмоқона иш бўларди. “Қироллик клуби”нинг таркиби юлдузлар билан тўлиб-тошган, ўз ўрнида умумий қийматлари ҳам ўта юқори. “Шериф”да эса бундай эмас. Бироқ ўйинчилар мураббийнинг кўрсатмаларига амал қилган ҳолда бемисл натижани қайд эта олдилар. Юрий Николаевич – бутунлай бошқа тоифадаги инсон. Унда собиқ Иттифоқ одами сифатлари сақланиб қолган. Шунинг учун бўлса керак, ўзидаги ички туйғу ва ўйинчилардан нималарни хоҳлаётганини уларга етказа олган кўринади. Бу ишни қандай қилган билмайман, чунки у ерда эмасдим. Уларга бундан кейин ҳам шу руҳда давом этишларини тилаш билан бирга эришган ғалабалари учун табриклаб қоламан. Айтишим керакки, тирасполликлар БАТЭдан ибрат олсалар ёмон бўлмасди. Чунки БАТЭ дастлабки икки ўйинда 100 фоизли натижа қайд этганидан сўнг, гуруҳ босқичини барбод қилиб ҳаммани ажаблантириб қўйганди. “Шериф”нинг гуруҳдан чиқиб олишини ва плей-оффда ўйнашини истайман.\n- Юрий Вернидуб билан ўртангизда ҳозир ҳам алоқа борми?\n- Ҳа, алоқа бор. Аммо телефон орқали эмас, балки интернет орқали бир-биримиз билан боғланиб турамиз. Охирги марта юзма-юз кўришганимиздан бери орадан 5-6 йил ўтиб кетди, чамамда. Бу учрашувимиз Туркияда бўлганди. Ўшанда “Краснодар” клубини шуғуллантиришга киришганди.\n- Энди бевосита “Турон” ҳақида гаплашсак, бу клубда иш бошлаганингизда жамоа қаторасига беш ўйинда мағлубиятга учрамаганди. Аммо охирги олти ўйинда клуб фақат имкониятни бой бермоқда...”Турон”га нима бўлди?\n- Ҳеч нарса юз бергани йўқ. Биринчи навбатда, биз савия бобида ўзимиздан анча устун турадиган жамоаларга қарши ўйнадик ва ютқазиб қўйдик. Қолаверса, уларнинг етакчи ўринларда бораётганларига саноқли кунлар бўлмаган. Ҳали олдинда бешта ўйин бор. Ҳаммаси бирданига ўзгариб кетиши мумкин. Биздан олдинги ўринларда бораётган “Сурхон” ва “Андижон” билан ўртадаги фарқ беш очкони ташкил этмоқда. Шундай бўлса-да, саросимага тушиш учун бирор-бир сабабни кўрмаяпман. Агар саросима ва ҳадик бошланар экан, ишлар ҳам ортга кетади. Вазиятдан чиқиб кетиш учун эса руҳиятни туширмай ишлаш даркор. Фурсатдан фойдаланган ҳолда ҳаммани хотиржамликка чақириб қоламан. Раҳбарият билан ўртамиздаги муносабат жойида. Аввало, қўл остимдаги футболчиларни саросимага тушиб қолмасликларига чақиряпман. Агар турнир жадвалидаги ҳолатимизга назар ташлайдиган бўлсак, вазият биз учун ўта ёмондек кўриниши тайин. Лекин олдинда турган бешта ўйинни яхши ўтказсак, ҳаммаси тубдан ўзгариб кетади. Биласиз, умид охирида сўнади, деган мақол футболда ўз исботини доим топиб келган. Умидни ҳеч қачон сўндирмаслик керак. Футболда севиш, ишонч ва умид қилиш каби жиҳатлар муҳим аҳамият касб этиб келган. Мана шу уч хислат уйғунлашса, ҳаммаси ўзгариб кетиши турган гап.\n- Ёзги селекция чоғида клубга таклиф қилинган ўйинчилар ишончингизни оқлай олишмаяптими?\n- Келинг, селекция масаласига тўхталмай қўя қолайлик. Чунки буни муҳокама қилишнинг мавриди эмас. Боз устига муҳокама қилишга киришиб кетадиган бўлсак, ички муҳитга путур етиши ва атрофда яна турли гап-сўзлар кўпайиб кетиши мумкин. Футболчилар 100 фоизга бўлмаса ҳам бизнинг ишончни ҳарқалай оқлашга ҳаракат қилишмоқда. Масалан, Муртазоев ва Абдураимовни олиш мумкин. Улар майдонга чиққан пайтда кўрсатмаларни бажаришга ҳаракат қилмоқдалар. “Пахтакор”га қарши ўтказилган учрашувдан кейин рақиб жамоа бош мураббийи Питер Хюистра шогирдларимнинг яхши ўйнаганликларини айтиш билан бирга ютуққа эришиш осон бўлмаганини таъкидлаб ўтди. Биздаги асосий муаммо шуки, ўйинлар чоғида хавфли вазиятларни юзага келтира оляпмиз, лекин улардан самарали фойдаланишда негадир омадимиз чопмаяпти. Бугунги кунда ўзимиз эга бўлиб турган вазиятлардан фойдалана олмаётганимиз панд бериб қўйяпти. Ёдингизда бўлса, охирги беллашувда “Қизилқум”га қарши ўйиннинг биринчи бўлимида яратилган икки вазиятдан фойдалана олганимиздами, натижа ҳам бутунлай бошқача кўриниш ҳосил қиларди. Бахтга қарши футболчиларимизга омад кулмаяпти. Шундай бўлса ҳам умид қиламизки, Тошпўлатов ва бошқа ҳужумчиларимиз қолган охирги учрашувларда ўзларини кўрсата оладилар.\n- Вазият оғир. Олдинда бешта тур қолди. Жамоанинг элитада жон сақлаб қолишига қанчалик ишонасиз?\n- Бу саволингизга юқорида деярли жавоб бериб бўлдим. Яна шуни қўшимча қилмоқчиманки, охирги пайтларда ижтимоий тармоқларда “Турон” етиб келди”, “Турон” элита билан хайрлашавер!” қабилидаги турли гап-сўзлар жуда кўпайиб кетди. Хоҳлардимки, мавсум охирига бориб бу каби кинояли изоҳларни қолдирган кишилар элитада жон сақлаб қолганимизни кўриб, бундай иддаолари учун уялиб қолсинлар. Ўз навбатида, мен шундай фикрларни билдирган кишиларга қуйидаги гапларни айтишни жуда истаган бўлардим: “Хўш, йигитлар, бундан беш тур олдин биз билан хайрлашишга улгургандингиз. Энди нима бўлди?”. Яна такрорлайман: бўлажак беш тур ўта жиддий синовга айланади. Кураш ҳам шунга яраша кечиб, кучлилар сафида қолиш учун энди тўрт эмас, балки бешта клуб курашади. Биласиз, “Металлург” ҳам қийин аҳволга тушиб қолди. Мен пессимист одамларнинг янглишганларини исботлаб беришни жуда истаган бўлардим. Чунки мен оптимистман. Имкон бор экан, охиригача курашишга ҳаракат қилишимиз тайин. Клуб раҳбарияти ўз вазифасини яхши бажараётганини, маошлар борасида ҳеч қандай муаммолар йўқлигини алоҳида таъкидлаб ўтишни истаган бўлардим.\n- “Турон”нинг кейинги турдаги рақибларига эътибор қаратсак, бўлажак ўйинларда фақат “Бунёдкор”гина сизлар учун жиддий рақиб бўла олиши мумкиндек. Бу фикрга қўшиласизми?\n- Агар фикрингизни хато тушунмаган бўлсам, бўлажак учрашувлар орасида “Бунёдкор” энг жиддийси демоқчисиз, шекилли-а?.. Бир томондан гапингизда жон бор. Негаки, “Бунёдкор” кучли учликдан жой олиш учун курашмоқда. Лекин мен қолган рақибларга қарши беллашувлар ҳам шунчаки ўтади, демаган бўлардим. Боиси, худди биз каби вазиятда турган рақиблар билан куч синашамиз. “Андижон” ва “Сурхон”ни уйда қабул қилсак, қолган иккита учрашувни сафарда ўтказамиз.\n- “Андижон” “Пахтакор”ни, “Сурхон” эса “Навбаҳор”ни мағлуб этди. Энди ушбу жамоалар “Турон”дан беш очкога илгарилаб кетишган. Бундай сенсацион натижалардан ҳайрон қолдингизми?\n- Ҳамма қатори биз учун ҳам бу кутилмаган натижалар бўлгани рост. Уйимизда “Сўғдиёна”ни ютганимиз ҳам кутилмаган натижа сифатида қабул қилинганди. Бундай кутилмаган ҳолатлар охирги турга қадар давом этади. Бизнинг вазифамиз эса ҳар бир ўйинда майдонга ғалаба қозониш ниятида тушиш бўлади холос. Келинг, мавсум охирини кутайлик, шунда ким яхши-ю, ким ёмонлиги ҳақида гаплашишимиз мумкин. Фақат сабр билан кутиш қолди холос.\n- Фирдавс Чакалов сизнинг ишончингизни оқлай олмаяптими? Яна дарвозабон Низомиддин Зиёвутдинов ҳафсалангизни пир қилиб қўймадими?\n- Саволингизнинг иккинчи қисмига жавоб беришдан бошласам. Бизда деярли тенг кучга эга иккита дарвозабон бор: Зиёвутдинов билан Ортиқов. Мен ўйин ғалаба билан тугаганда дарвозани қўриқлаган посбонни кейинги учрашувга ҳам тушириш тарафдори эмасман. Дарвозабонларни навбати билан майдонга туширишни маъқул кўраман. Боз устига бундай пайтда биз вазиятдан келиб чиққан ҳолда йўл тутиб, кимнинг қанақа ўйин кўрсатаётганига эътибор қаратгандан сўнг бир қарорга келамиз. Бундай паллада дарвозабонлар мураббийи билан маслаҳатлашиб, кимни майдонга тушириш кераклиги борасида хулоса чиқарамиз. Чакаловга келсак, ҳозирда у биз мураббийларда яхши таассурот қолдира олмаяпти. У Абдурашидовдан кучли эмас. Шу сабабдан ҳам кўпинча майдонга Абдурашидов тушяпти.\nОмад тилайман! Инсон сифатида яхши инсон ва жуда фидокор мураббий!


Саррисмода Кантенинг янги роли қандай?\n25 ноябрь, 2018, 19:15\nТеглар:Н'Голо Канте | Жоржиньо | Челси\nЯнги мавсумда «Челси» ўйинини кузатаётганлар таянч ярим ҳимоячиси Нголо Кантенинг қўшимча иш билан таъминланганлигини сезган бўлса керак.\nУнинг клуб билан имзолаган янги беш йиллик шартномаси туфайли франциялик ярим ҳимоячи жамоанинг энг кўп маош олувчи футболчисига айланди. Бу 2015-йил ёзида «Лестер»га келиб қўшилганидан бери унинг мақоми тобора ортиб борганидан далолат. У бу муддат ичида икки марта Премьер Лига, бир мартадан Англия Кубоги ва Жаҳон Чемпионатини ютиб олди.\nКанте айни вақтда дунёнинг энг ақлли таянч ярим ҳимоячиси бўлиб турибди. Жаҳон чемпиони ўзи ўйнаган ҳар бир мавсумида 100 дан ортиқ рақибдан тўпни олиб қўйган. Гарчи йил сайин унинг бу кўрсаткичлари камайиб борган бўлсада барибир 100 лик довондан кўп. Аммо клуб бошқарувига Маурисио Саррининг келиши ортидан «Лестер»нинг собиқ вакилига ҳужумларга қўшилиш учун рухсат берилди.\nБунинг сабаби эса Сарри билан «Наполи»да бирга ишлаган Жоржиньонинг келишидир. Жоржиньонинг уч кишилик ярим ҳимояда чуқурроқ жойлашиши ортидан «Арсенал»га қарши баҳсда Канте ва Барклилар ҳужумга яқин жойда ўйнашди. У ҳатто Альваро Моратага кўмак бериш мақсадида бир неча зарбалари билан «тўпчилар» посбонини синовдан ўтказди.\n27 ёшли футболчи тўпурарлик қобилиятини «Хаддерсфильд»га қарши учрашувда кўрсатиб берди. «Челси»нинг 3-2 ҳисобида тугаган ғалабасида Канте дарвоза томон нақ уч марта зарба йўллади. Унинг ўтган мавсумдаги зарбалари сони 90 дақиқада ўртача 0.75 га тўғри келарди. У камига тўрт марта хавфли вазият яратиб берди. Рақиб жарима майдончаси ташқаридан 5 марта зарба йўллади.\nУнинг гол уришга бўлган ҳаракатлари пасайиб кетган бўлсада Канте Премьер Лиганинг ушбу мавсумида 15 марта вазият яратди. Фақатгина Виллиан ва Эден Азар ундан юқори статистикага эга.\nАнтонио Контенинг ўрнига келган Сарри қўли остида Кантенинг янги вазифаси қандай?\nКанте «Наполи»да ўнг қанот марказий ярим ҳимоячиси сифатида ўйнайдиган бразилиялик Алланнинг прототипига айланган.\nЖоржиньо эса таянч ярим ҳимоясида тозалаш ишларига масъул бўлганлиги туфайли Канте ва Баркли, ёки яқин келажакда Матео Ковачич, Лофтус-Чикларга ҳужумга қўшилиш имкониятини очиб беради.\nҲужумкор вазифа юкланганига қарамай Канте барибир ҳужумчи бўла олмайди. Асосий кўзланган мақсад рақибга юқорироқдан турибоқ босим уюштириш ва тўпни рақиб жарима майдончаси яқинидаёқ қайтариб олиб ҳужумчиларни тўп билан таъминлаш ҳисобланади.\n«Хаддерсфильд» устидан қозонилган ғалабадан кейин Канте янги амплуасига ҳамон мослашишда давом этаётганини тилга олди.\n«Янги мураббий ва янгича услуб туфайли мен бироз ҳужумда ўйнайман. Ҳужумчини қидириш, тажовузкорроқ бўлиш ва рақибга муаммо туғдиришга ҳаракат қиламан.» – деди beIn Sports га берган интервьюсида.\nҚўшимча қиларкан, «мен бу ролга мослашишим шарт ва бу позицияда жамоа учун боримни бераман. Умид қиламанки, келажакда кўп ишларни амалга оширамиз.» – деди.\nАлбатта, Кантенинг таянч ярим ҳимоячиси сифатида роли йўқолиб қолмайди. Жоржиньонинг жароҳат олиб сафдан чиққан пайти мувозанатни сақлаш учун яна таянч ярим ҳимоясига қайтарилади.\nКантенинг «Хаддерсфильд»га урган голи у учун эҳтимол сўнггиси ҳам бўлиб қолиши мумкин. Аммо унинг янги вазифасига бўлган иштиёқи, янги нарсаларни ўрганишга бўлган истаги клубга бемисл ёрдам бериши мумкин.\nАПЛ. "Лондон дербиси" тақдирини ягона гол ҳал этди\nЛэмпард "Челси" асосий футболчисидан айрилганини маълум қилди